
Stop The Violence ta introduci 
proyecto pa combati violencia 


entre hobennan 


•	 Cifra	di	desempleo	 


di	hende	muhe	na	 
Aruba	a	baha	den	 
2022 


•	 Durante	control	di	 


trafico,	persona	 
sin	rijbewijs	tambe	 
tabata	indocumenta 


•	 ‘Caribbean	Gulden’	 


lo	ta	cla	den	di	dos	 
mita	di	2024 

Venezuela y islanan den Caribe 

exportacion ASML pa China 

IPKO realmente 
tin... 
Valor agrega...? 

Cifra di desempleo di hende muhe na Aruba a baha den 2022 


Ayera 8 di maart nos a 
celebra e Dia Internacio- 
nal di Hende Muhe, un 
dia dedica na celebra e 
logronan den diferente as- 
pecto di bida di tur hende 
muhe rond mundo. Aunke 
awendia mundo a vavansa 
y diferencianan entre hen- 
de muhe y hende homber 
a ser reduci durante añan- 
an, ainda tin diferenci- 
anan y desigualdad cu 
muhenan ta bringa contra 
dje, entre otro den e am- 
bito laboral. 


Un di e desigualdadnan entre 
homber y muhe cu ainda e 
muhenan ta bringa pa elim- 
ina ta e desigualdad di pago. 
Segun ONU Women, ariba 
nivel mundial hende muhe 
ta gana solamente 77 cent pa 
cada dollar cu un homber ta 
gana y e desigualdad ta ainda 
mas grandi ora cu ta trata di 
hende muhe cu yiu. Esaki ta 
un causa fundamental pa loke 
ta trata ingreso. 


Datosnan ta demostra cu di e 
poblacion mundial cu ta den 
edad pa traha y cu ta forma 
parti di e comunidad activo 
49.6% ta hende muhe, com- 
para cu e 76.1% di hende 
homber. Aunke miyones di 
hende muhe den e ultimo 
decada a logra haya trabou- 
nana paga, danki na global- 
izacion, e cifranan aki tin un 
diferencia grandi cu te cu 
actualidad 
organisacionnan 
dedica na derechonan di hen- 
de muhe ta bringa pa reduci 
of elimina. 


Hende muhe ta reprsenta e 
mita di e forsa di mundo, y 
pa nan por haci uso di e frosa 
aki nan mester tin acceso na 
trabou decente, cu ta wordo 
paga y di bon calidad. Tambe 
tin mester di politica- y regu- 
lacionnan cu ta yuda combat 
e desiguadlad di genero. 


Pa loke ta e tema di mater- 
nidad y paternidad (zwanger- 
schapverlof) rond mundo, 
solamente 63 pais ta cumpli 
cu e normanan estabelci pa 
e Organisacion Mundial di 
Trabou, cu ta indica cu e ma- 
manan mester disfruta di por 
lo menos 14 siman di mater- 
nidad (zwangerschapverlof) 
cu ta retribui. 


A pesar cu diferente pais a 
adopta algun tipo di licencia 
of politica pa esaki, apenas 
28% di e forsa laboral fe- 
menino rond mundo ta dis- 
fruta di algun tipo di licencia 
di maternidad cu ta wordo 
paga. 


E tema di desempleo tambe 
ta un reto. Mundialmente 
hende muhe tin mas proba- 
bilidad di ta desemplea cu 
un hende homber. E cifra di 
desempleo mundial ta 5.8%, 
y di e cifra aki 5.5% ta hen- 
de homber y 6.2% ta hende 
muhe. 


En conexion cu e celebracion 
di Dia Internacional di Hen- 
de Muhe, den un publica- 
cion riba pagina di Gabinete 
Wever-Croes, Minister di 
Labor, Energia y Integridad, 
Glenbert Croes, a plubica e 
datosnan mas recien di hende 
muhe riba mercado laboral di 
Aruba cu Departamento di 
Labor y Investigacion (DAO) 
a presenta. 


Segun e datosnan aki, e cifra 
di desempleo di hende muhe 
na aña 2022 a baha na 6.6%, 
compara cu 9.7% cu a wordo 
regsitra den aña 2021. 


“Awe DAO kier pone aten- 
cion riba e contribucion es- 
encial di hende muher pa 
cu economia di Aruba. Nos 
como pais tin un compro- 
miso cu e accion nan nec- 
esario pa logra e Sustainable 
Development Goals (SDG’s) 
di cual un di e metanan ta 
igualdad pa e ser femenino,” 
e publicacion a remarca. 


SDG’s ta consisti di 17 meta 
en total cu tin como meta 
trece desaroyo sostneibel na 
paisnan rond mundo. Riba 
Dia Internacional di Hende 
Muher, DAO a ratifiva e im- 
portancia di SDG #5 (Gen- 
der Equality) y SDG #8 
(Decent Work and Economic 
Growth). 


E publicacion ta indica cu e 
aña aki e Organisacion In- 
ternacional di Trabou (OIT) 
y Nacionnan Uni (UN) tin 
como tema pa e Dia Inter- 
nacional di Hende Muher 
‘DigitALL’. E tema aki ta 
representa e importancia di 
technologia pa cu e igualdad 
di genero. 


“Innovacion, cambionan tec- 
nologico y educacion den e 
era digital aki ta di suma im- 
portancia y enfasis a ser poni 
particularmente riba e hende 
muhe di paisnan den desar- 
oyo. E meta ta pa encurasha 
e ser femenino pa participa 
mas den ‘science, technol- 
ogy, engineering, and math’ 
(STEM) pa asina nan tambe 
forma parti di trabaonan cu 
tin di haber cu innovacion,” 
el a señala. 


El a sigui splica cu desigual- 


dad di genero ta ser produci 
na diferente manera y den 
diferente seno. Pa hende 
muhe, banda di e trabou cu e 
ta haci na su lugar di empleo, 
e ta e actor principal tambe 
den e trabounan na cas. Pa 
e muhenan cu tin un trabou 
‘full-time’, e fenomeno aki ta 
wordo referi na dje como e 
segundo shift y esaki pa mo- 
tibo cu despues di a termina 
un dia laboral, e ta bay cas 
y cuminsa su trabou na cas 
tambe. 


El a agrega cu pa hopi decada 
e balornan social y normanan 
imponi pa genero a trece un 


desbalanse den e hogar, unda 
e hende muhe ta inverti mas 
tempo den cuido di e famia 
y hogar compara cu hende 
homber. Segun datosnan di 
UN, den paisnan desaroya 
hende muhe diariamente ta 
inverti aproximadamente un 
ora y mey mas na trabounan 
di hogar compara cu hende 
homber. 


E datosnan di DAO ta indica 
cu e cifra di desempleo di hen- 
de muhe a baha for di 9.7% 
den 2021, pa 6.6% den 2022; 
e poblacion femenino traha- 
do a conoce un aumento den 
aña 2022 compara cu 2021; di 


tur contract laboral di tempo 
indefini riba mercado laboral 
53% di esaki ta representa pa 
un trahado femenino; e tra- 
hado femenino ta representa 
53% di tur esnan cu ta traha 
6 dia pa siman; 1 den cada 3 
muhe ta emplea den e sector 
hotelero y horeca, cu ta e sec- 
tor mas grandi di empleo; e 
salario averahe di un trahado 
femenino den sector priva ta 
di 3.257,77 florin; e grado di 
participacion di hende muhe 
a baha di 57.9% den 2021 pa 
56.7% den 2022 compara cu e 
grado di participacion di hen- 
de homber cu tabata 63.5% 
den 2022. 

Sector artistico ta cuestiona si UNOCA ta cumpliendo cu su proposito 


Union di Organisacionnan Cul- 
tural Arubano (UNOCA) tin un 
historia for di aña 1986 unda ta 
bin cargando un responsabili- 
dad grandi como centro di servi- 
cio cultural educativo cu ta yuda 
alivia trabao, gasto relaciona cu 
proyectonan y tareanan cultural 
educativo. Sinembargo, tin mal- 
contento di parti di personanan 
envolvi den e sector cultural, ar- 
tistico y creativo na Aruba cu no 
ta mira cu e fundacion ta atendi- 
endo proyectonan cultural mane- 
ra debe ser. 


Pa cu esaki, tres diferente persona a 
acerca Bon Dia Aruba, kendenan ta 
involucra den e sector aki cu kier a 
expresa nan opinion tocante e funda- 
cion Unoca caminda tin malconten- 
to, frustracion pero tambe un parti di 
gradicimento. 


Un di nan ta un persona cu ta den 
mundo di arte, expresion y cultura pa 
cerca di 20 aña caba. Na e momen- 
tonan aki e ta bezig cu un grupo di 
amigo creando contenido pa e plata- 
forma ‘Djis pa Hari’. Ademas el a haci 
varios obra teatral na Cas di Cultura, 
tabata miembro di directiva di Basha 
Foundation cu tabata organisa po- 
etry nights pa algun tempo y tambe a 
traha cu diferente fundacion den area 
di arte y cultura di Aruba, su alias ta 
“Beach Lama”. 


Beach a expresa cu su experiencia cu 
e fundacion Unoca tabata uno “basta 
straño; pa motibo cu como artista tin 
e impresion cu ora ta papia di cultura, 
arte y expresion e ta un capsula cu ta 
involucra tur cos, no cu e ta djis mara 
na tradicion y folklore.” 
“Un di e cosnan cu mi a ripara ta cu 
basa riba criterianan di Unoca, bo ta 
sinti cu e ta mara hopi na tradicion y 
folklore, manera Dande cu no ta algo 
cu ta innova, ta un estilo di ritmo so 
di Dande tin y esey eigenlijk nan ta 
concentra riba dje. Nan no ta concen- 
tra riba otro estilo cu tin mas roots cu 
hopi hende no ta bay den e direccion 
ey y ta algo cu por wordo respeta.” 


Pa loke ta trata innovacion, Beach a 
señala cu si un persona ta bin cu un 
historia di Aruba cu por ta un proyec- 
to cu tin algo di fantasia y por ta na 
Ingles, “e proyecto ey no ta bin na re- 
marca pa subsidio.” Tambe el a agrega 
un otro ehemplo cu si un persona cu 
ta gusta haci musica of un poesia y ta 
purba combina e dos disciplina aki, 
pa Unoca un di e rekisitonan pa haci 
musica preferiblemente mester ta na 
Papiamento. “Si mi ta bis’e na Spaño, 
e no ta cay bao e criterionan di Unoca 
pa por haya subsidio, pasobra mester 
ilustra e cultura di e isla,” el a bisa. 


Un di e ultimo hecho cu el a confron- 
ta su mes, manera el a sigura, tabata 
cu nan a traha un serie di podcast pa 
Unoca, “pero a tarda nos hopi tem- 
po pa por haya e subsidio pa esaki. E 
subsidio a yega despues di varios luna 
di hopi stress. Tin hopi burocracia 


pa yega na e fondonan. Igualmente 
a pasa cu otro obranan di teatro cu 
mi tambe tabata miembro di dje, cu 
a haya problemanan pa subsidio door 
di criterionan di Unoca.” 


Esaki pa su persona cu ta artista ta un 
situacion dificil debi cu nan continu- 
amente ta trahando y produciendo. 
“Placa no ta tur cos, pero bo mester 
di dje pa bo por funciona,” Beach a 
sigura. 


Igualmente, un otro persona cu a 
prefera di keda anonimo y cu ta en- 
volvi den e sector cultural, artistico 
y creativo a duna su opinion pa loke 
ta trata Unoca, expresando su frus- 
tracion y mal contento, ya cu mane- 
ra Unoca ta señala riba su website: 
“Nos ta stimula variacion, innovacion 
y renobacion, y nos t’ey pa yuda bo 
realisa bo metanan. UNOCA ta un 
fondo cu ta para pa participacion di 
arte y cultura na Aruba den un sen- 
tido mas amplio posibel y ta inspira 
desaroyo di arte y cultura pa medio di 
co-financia proyectonan.” 


Sinembargo, el a menciona cu pa 
proyectonan cu Unoca a yuda co-fi- 
nancia e ultimo añanan, no por dem- 
ostra ningun caminda riba nan web- 
site. Riba e website aki di Unoca por 
mira cu no a actualisa nada den varios 
aña. Unoca no ta haci su esfuerso pa 
stimula y atrae persona of organisa- 
cionnan interesa y cu tin mester di 
sosten pa por acerca nan pa por haya 
co-financiamento. Siendo cu e fondo 
cu Unoca ta maneha ta bin for di pais 
Aruba, pues e tambe tin cu responsa- 
bilisa su mes. Unoca no ta publica ki 


dia nan ta cuminsa ricibi peticion pa 
proyectonan di e aña aki ni ki dead- 
line tin. E pagina di Unoca riba Face- 
book tampoco ta actualisa manera 
mester ta. 


“Nan ta basa nan mes na criterionan 
cu nan mes no por wanta nan mes 
na dje, na unda cu segun nan, nan ta 
basa riba Unesco 2009: Framework 
for Cultural Statistics”, e persona a 
señala. Alabes e ta remarca cu “tin 
hopi malcontento den nos sector pa 
cu Unoca, pero hopi hende no tin e 
curashi di papia y ta prefera di keda 
keto. Cu ta pone cu mas atras nos ta 
keda bay.” 


Di e criterionan tin por ehemplo arte 
di tarima y teatro, herencia cultural, 
literatura, idioma, expresion audio- 
visual, arte visual, documentacion, 
folklore, musica y diseño, pero con ta 
aplica esaki ta otro diferente. 


E di tres persona entrevista pa re- 
alisa e articulo aki, cu tambe ta keda 
anonimo, a sigura cu su experiencia 
tabata un tiki diferente: “50% bon y 
50% malo.” 
“Bon den sentido cu mi ta aprecia 
cu nan tabata habri pa ideanan nobo 
tempo di nan tempo, pa scucha y pa 
sostene cosnan nobo. Pero e otro 50% 
ta cu nan no ta structura den luga pa 
por atende na temponan moderno cu 
nos ta biba aworaki. Basicamente m’a 
sinti cu cosnan por a cana miho. Mi a 
kere cu ami so a pasa den esaki, pero 
mi ta mira cu otro artistanan tambe 
nan proyecto por a cana mihor.” 


El a bisa cu personalmente e no tin 


mucho di keha pa loke ta trata e fun- 
dacion mes, debi cu nan no ta esun 
cu mester duna so di nan banda, sino 
tambe e artistanan. “Pero ta falta mas 
un update den e board aworaki, nan 
mester analisa nan mes cu si tin hende 
cu tin añanan trahando eynan. Ta ora 
pa nan laga bay los pa pone un team 
mas nobo, cu ideanan mas fresco, 
cuminsa di nan tuma iniciativanan di 
nan mes y no warda riba artistanan pa 
bin cerca nan, pa atrae y yuda cierto 
artistanan,” el a sigura. 


E persona aki a comenta cu “Unoca 
por bira den dies aña, si nan ta cum- 
insa planta e simia awor, mas ainda, 
un pilar masha grandi mes den loke ta 
sostene artistanan pa yega na proyec- 
tonan cu ta direct of indirectamente 
por contribui na e desaroyo socio- 
economico di e isla. Ta cosnan cu nan 
mester wak mas di cerca, no ta trata 
di bay duna placa pa traha cos, sino pa 
traha industrianan nobo cu ta sostene 
algo y artistanan por cuminsa mas y 
mas yega na nan mesun placa sin de- 
pende di ningun fondo.” 


Un ehemplo cu el a duna ta un no- 
ticia cu a sali par di dia pasa riba otro 
medio local, den cual tabata señala cu 
“Renobacion di Cas di Cultura lo tin 
un costo di mas o menos 14 miyon 
florin.” Esaki ta un otro proyecto cu 
Unoca tambe por yuda den renoba- 
cion, ya cu ta e unico espacio di e tipo 
aki na unda actividadnan cultural, 
artistico y creativo di Aruba ta tuma 
luga, un luga cu pa basta tempo no a 
haya atencion mereci y cu ta bin de- 
teriorando mas y mas cu e paso di e 
añanan. 

Riba Dia Internacional 
di Hende Muhe nos a 
conmemeora y celebra e 
muhenan rond mundo pa 
pa nan acto- y logronan 
na bienestar di sociedad, 
ni con grandi of chikito 
esakinan por ta. Den e 
caso aki, un acto chikito a 
salba un hoben di un ex- 
periencia traumatico, of 
por a hasta salba su bida, 
cu su acto di bondad y di 
proteccion pa otro hende 
muhe. 


Un hoben, hende muhe, 
Arubiano, cu a papia den 
condicion di anonimato, a 
conta Bon Dia Aruba su sto- 
ria di con un hende muhe, 
taxista, a salbe di pasa un ex- 
periencia traumatico y posi- 
blemente hasta salba su bida. 


E hoben aki ta conta cu tem- 
po e tabata studia afo, el a 
pasa den un experiencia no 


mucho agradabel y cu te dia 
di awe, e por corda solamente 
algun pida di e anochi ey. 


El a conta cu aunke e enfoke 
semper tabata pa caba su stu- 
dio, e tabata mantene un bida 
social basta activo den sen- 
tido cu e tabata sali cu amiga- 
y amigonan, sali come, sali 
trip, etc. Y riba un anochi, 
mane cualkier otro anochi, 
el a dicidi di sali un rato cu 
un grupo di amiga, sin sa cu 
e su anochi lo termina di un 
forma cu e no a spera. 


“E anochi a cuminsa trankil 
y mas cu claro tabatin alco- 
hol envolvi den e tripmento, 
pero tur cos tabata rutig y 
nos grupo di amiga tabata 
combersa y dal un paar di 
drinks. Despues di un rato, 
mi a acerca e bar pa cumpra 
otro rond di cos bebida y un 
hoben, homber, a cuminsa 
un combersacion cu mi, el a 


puntra nomber, edad, di unda 
mi ta etc. y na final el a ofrec- 
cemi algo di bebe. Aunke mi 
tabata sa miho, mi a acepta su 
bebida. Y Esey ta basicamente 
e ultimo cos cu mi ta corda di 
e anochi ey,” el a conta. 


E siguiente dia, e hoben a 
sigui conta, el a lanta riba 
stupi di su apartament, sin sa 
con el a yega eynan y cu un 
nota den su tas. E nota tabata 
di parti di un taxista muhe, cu 
a yude yega su cas. Den e nota 
tabatin e number di telefon di 
e taxista y e hoben a contact 
pa puntre kico ta loke a pasa y 
con el a yega su cas. 


“E taxista a contami cu mi ta- 
bata canando, hopi burachi, y 
mi tabata wordo compaña pa 
dos homber y cu nan tabata 
basicamente cargami. Nan a 
yama e taxista ey pa hiba nos 
un caminda, e taxista a bisami 
el a wak mi estado y cu el a 


puntrami si mi kier keda cu 
e hombernan aki, y segun 
el a bisami mi a contesta no 
y eynan ta unda el a saca e 
hombernan for di su taxi y 
hibami cas. Ami mes no ta 
corda nada, pero segun mi a 
bise unda mi ta biba y el a la- 
gami na cas. Danki na e hen- 
de muhe aki cu mi no tabata 
conoce cu e protehami, mi 
a scapa di por a wordo viola 


of hasta mata,” e hoben a re- 
marca. 


Pa e hoben aki, e experien- 
cia ey ta uno cu semper e ta 
corda, un memoria cu te dia 
di awe, aunke e no tin mucho 
recuerdo di hopi cos cu a pasa 
e anochi ey, ta keda bin dilanti 
y ta un les pe y pa otro ho- 
bennan den futuro. 


Hende muhe mester yuda y proteha hende muhe 


Departamento di Labor y Investigacion (DAO) ta presenta dato mas 
recien di hende muher riba mercado laboral di Aruba 


Dia 8 di maart, Dia Inter- 
nacional di Hende Muher, 
ta e fecha riba cual mun- 
dialmente ta celebra y ta 
conmemora e avancenan 
logra pa e ser femenino 
riba tereno social, eco- 
nomico, cultural, y politi- 
co. Esaki ta un dia tambe 
unda ta recorda e compro- 
misonan pa cu accionnan 
necesario pa asina acelera 
igualdad pa hende muher- 
nan rond mundo. 


DAO kier pone atencion 
riba e contribucion esencial 
di hende muher pa cu eco- 


nomia di Aruba. Nos como 
pais tin un compromiso cu e 
accionnan necesario pa logra 
e Sustainable Development 
Goals (SDG’s) di cual un di 
e metanan ta igualdad pa e 
ser femenino. SDG’s ta con- 
sisti di 17 meta en total cu e 
proposito pa trece desaroyo 
balansa na paisnan mundi- 
almente. Specialmente riba 
Dia Internacional di Hende 
Muher DAO kier ilustra 
e importancia di Goal #5 
(Gender Equality) y Goal #8 
(Decent Work and Economic 
Growth). 


E aña aki ‘International La- 
bor Organization’ (ILO) y 
‘United Nations’ (UN) nan 
tema pa Dia Internacional di 
Hende Muher ta ‘DigitALL’. 
E tema aki ta representa e im- 
portancia di technologia pa 
cu e igualdad di genero. 


Innovacion, cambionan tec- 
nologico y educacion den e 
era digital aki ta di suma im- 
portancia y enfasis ta poni 
particularmente riba e hende 
muher di paisnan den desar- 
oyo. 


E meta ta pa encurasha e 
ser femenino pa participa 
mas den ‘science, technol- 
ogy, engineering, and math’ 
(STEM) pa asina nan tambe 
forma parti di trabounan cu 
tin di haber cu innovacion. 


Desigualdad a base di gen- 
ero ta reproduci na diferente 
manera y den diferente seno. 
Banda di e tareanan di em- 
pleo, e hende muher ta e ac- 
tor central den trabounan di 
hogar. Pa hende muhernan cu 
un empleo ‘full-time’ ta referi 
na e fenomeno aki como e 
segundo shift (second shift). 
Esaki pa motibo cu despues 
di a termina un dia laboral, 
e ser femenino ta cuminsa 
su segundo trabou na cas. Pa 
hopi decada e balornan social 
y normanan imponi pa gene- 
ro a trece un desbalanse den e 
hogar, unda hende muher ta 
inverti mas tempo den cuido 


di e famia y hogar compara cu 
hende homber. Den paisnan 
desaroya hende muher dia- 
riamente ta inverti aproxima- 
damente un ora y mey mas na 
trabounan di hogar compara 
cu hende homber, esaki se- 
gun datos publica pa ONU. 


Pues, e contribucion pa cu 
economia di Aruba no ta 
solamente participacion di e 
ser femenino riba nos mer- 
cado laboral. E trabounan cu 
hende muher ta haci den nan 
hogar pa asina facilita func- 
ionamento diario y bienestar 
di un sociedad tambe ta un 
contribucion importante na 


nos economia. Ta dificil pa 
pone un balor monetario na 
trabounan haci pa e ser fe- 
menino pa cu e hogar y su 
famia y hopi bes esaki no ta 
ricibi e reconocemento nec- 
esario. 


E siguiente ilustracion ta pro- 
vee un bista riba e desaroyo di 
e trahador femenino riba nos 
mercado laboral. 
DAO ta felicita tur hende 
muher riba e dia aki pa nan 
logronan extraordinario y 
nan contribucion pa cu e de- 
saroyo di nos mercado lab- 
oral. 

IPKO realmente tin... 
Valor agrega...? 


Siman pasa e parlamentonan di e cuatro paisnan 
di Reino Hulandes a reuni atrobe, manera ta su- 
cede dos biaha pa aña. Manera sa pasa mas vez, 
no a sali tanto resultado for di e reunionnan y nos 
no por kita e impresion cu e encuentro periodico 
ta birando mas y mas un ceremonia obligatorio, 
sin cu tin avance berdadero pa ningun. 
Esaki lo no ta nada straño tampoco, pasobra ta 
e parlamentonan ta reuni, y no e gobiernonan 
ehecutivo cu concretamente ta formula y ehe- 
cuta un maneho. E ultimo aki naturalmente si 
tin maneho, loke riba e islanan no semper ta ga- 
rantiza. Pero esey como observacion den banda. 
En todo caso, den e situacion mas faborable e 
paisnan ta yega na un consenso riba cierto tema, 
y ta carga e responsabilidad pa comunica cu nan 
ehecutivo riba e acuerdonan, loke finalmente por 
resulta den legislacion efectivo. Si no tin iniciati- 
va directamente di parti di ehecutivo, parlamento 
mes por tuma iniciativa pa tal legislacion, loke no 
semper lo ta e caso, cu e pregunta si finalmente ta 
yega na implementacion di loke a acorda. 


Mas tanto por observa cu despues di cada en- 
cuentro cada delegacion ta bay nan cas, cu cada 
partido presente cu nan mes pensamento cu no 
necesariamente ta cuadra, ni cu e linea di pensa- 
mento mayoritario expresa pa e lider di delega- 
cion, ni cu loke a keda palabra finalmente den e 
‘Afsprakenlijst’ di IPKO. Hasta den caso cu tin 
consenso aparente, manera den e caso di e famo- 
so ‘geschillenregeling’, e areglo di disputa entre 
paisnan insular di Reino y gobierno di Reino, cu 
a haya un consenso varios aña pasa di tur delega- 
cion, tambe esun Hulandes, y te awe ainda no 
ta yega na tal areglo. Y esaki, pa algo cu tur del- 
egacion sa masha bon: gobierno ehecutivo Hu- 
landes bao di ningun condicion ta bay somete su 
mes na cualkier situacion unda na nivel di Reino 
nan lo ta suheto na posicion tuma – eventual- 
mente conhuntamente – pa e partnernan isleño. 
Ni masque cuanto e islanan ta ‘team up’, hasta cu 
apoyo parlamentario Hulandes, esaki no ta bay 
sucede. 


Loke si por pasa ta cu riba puntonan menor, 
manera mas presencia y voz pa e delegadonan di 
e islanan den por ehemplo tratamento di leynan 
di Reino den parlamento Hulandes, ta bin mas 
posiblidad. Pero esey no ta mas cu adorno, mien- 
tras pa varios aña varios politico di e islanan ta 
boga pa ‘igualdad’ den Reino. Hamas lo tin un 
situacion unda e islanan por ‘outvote’ Hulanda, 
e situacion lo no surgi nunca. Esaki tin tur cos di 
haci cu nos pasado conhunto, unda e teritorion- 
an colonial tabatin un opcion pa keda den Reino, 
manteniendo derecho di autodeterminacion, cu 
e islanan por eherce, birando entidad indepen- 
diente..., si algun dia nan poblacion dicidi den 


mayoria suficiente cu esey lo ta e futuro. Un di 
e motibonan ta, y nos no a tende nos politiconan 
bay contra esaki, cu mester tin un garantia di bon 
gobernacion na e islanan, pa garantiza bon gober- 
nacion pa e ciudadano Hulandes, cu ta nos, e po- 
blacion di e islanan. Esey ta un responsabilidad 
cu no por coresponde na e gobierno di e isla, sino 
ta algo di e totalidad cu yama Reino Hulandes. 
Esey ta e dualidad den e Statuut, cu un banda di 
colaboracion a base di igualdad, y di otro banda e 
supervision pa garantiza bon gobernacion. 


Awor, gobierno local semper ta purba ‘rek’ e po- 
sibilidadnan pa optimaliza nan poder politico. Pa 
esey por tin comprension di un banda y ta yama 
pa tratamento di disputa den Reino di un manera 
razonable. Sin embargo, loke e islanan ta purba 
logra cu ta bin un instancia hudicial cu ta duna 
veredicto imperativo contra Reino Hulandes, lo 
no mira luz di dia nunca, segun nos opinion. Ta 
pesey, despues cu parlamentarionan Hulandes a 
formula algo asina cu e islanan, nan propio parti- 
donan a para e asunto ey y no a bin un propuesta 
di ley asina cu lo a mara man di gobierno Hu- 
landes. Den IPKO por papia y palabra kico cu ta, 
esey no ta representa e berdadero poder politico 
den e partidonan clave na Hulanda. 


Cu esey anto como meta inalcanzable, kico ta e 
cosnan cu si por sali como asunto util y razon- 
able for di e consulta entre parlamento? Tur e 
asuntonan cu por regla centralmente den ley di 
Reino, pero cu e islanan mes por regla tambe 
cada un separadamente, basta tin un union di 
pensamento y ta crea leynan concordante na e 
diferente partinan di Reino. Di e manera aki ta 
posible cu e islanan ta percura diligentemente pa 
legislacion propio, evitando asina cu finalmente 
ley di Reino ta bira necesario y ta impone esaki 
riba nan cabez, pa despues nan bay grita... Y ta aki 
ta unda e islanan mes ta fayando grandemente. 
Por ehemplo, tin un retraso grandi den legisla- 
cion pa duna cumplimento na tratadonan inter- 
nacional cu a bira vigente pa e islanan. Bo kier 
keda sin cumpli te dia cu na Hulanda nan bisa 
bo cu nan ta hinca e asunto den un ley di Reino? 
Esey ta loke a pasa concretamente cu e supervi- 
sion financiero, cu ta bira ley di Reino, despues 
cu e propio gobierno aki a sabotea e ley di Aruba 
mes. Awor para pa e consecuencia. 


Pa bolbe na e utilidad di IPKO: Nos ta mira esaki 
solamente si parlamento, y e partidonan envolvi, 
tuma esaki como estimulo pa actua den cas pro- 
pio, y no mira e encuentro como oportunidad pa 
mahadera tocante asunto inalcanzable. Esey por 
bira realidad? 

Manera ya ta conoci, Min- 
ister Glenbert Croes a 
percura pa pone Enseñan- 
sa pa Empleo bek riba pia 
ampliando e cantidad di 
cursonan pa yuda e perso- 
na recapacita su mes con- 
forme e demanda laboral. 


Na mes momento ta enfo- 
cando riba cursonan cu por 
yuda tur hende provee pa su 
mes, su famia y si por hasta 
pa comercio. EPE den coop- 
eracion cu Santa Rosa, ta in- 
struyendo esunnan interesa 
con pa bira agricultor di tur 
locual cu aki na Aruba mes 
nos por cultiva. 


3 di maart ultimo, e prome 
grupo di cursistanan di Hor- 
ticultura a termina e curso cu 
exito. Sra. Sabine de Groot 
den nomber di EPE y di 
Minister Glenbert Croes, a 
entrega na cada graduado su 
certificado. 


Manera a menciona anterior- 
mente, e curso di Horticul- 
tura ta un colaboracion entre 
Enseñansa pa Empleo y Santa 
Rosa. 
E curso ta wordo parti den 2 
parti, cual ta teoria y practica. 
Ambos ta wordo ofreci na 
Santa Rosa y pa practica dife- 
rente sitio di agricultura y 
plantacion ta wordo bishita. 


E teoria ta pa siña e cursistan- 
an e mihor tecnica pa planta 
y cultiva, mientras e practica 
ta pa realmente siña planta, 
explora e diferente tecnican- 
an y tambe diferente tera di 
cunucu y pa cual producto e 
tera ta apto. 


“Nos ta sumamente contento 
y orguyoso cu e grupo a logra 
nan meta di completa e curso 
aki cu exito y nos ta spera cu 
tin mas interes pa sigui cu e 
curso di horticultura cu por 


bira un pilar importante den 
economia di Aruba”, Minis- 
ter Glenbert Croes a expresa. 


E siguiente curso lo inicia 
dia 3 di April proximo. Si ta 
interesa por yama EPE libre- 
mente na 5825662. Bishita 


e website di www.epearuba. 
com of via facebook @Ense- 
ñansa pa Empleo. 


Minister Glenbert ta orguyoso: 
EPE a conoce su prome cursistanan den Horticultura 


Prome Minister Evelyn Wever-Croes: Den nomber di paisnan den Reino Hulandes, 
Prome minister a duna discurso na e Ministerial 
Round Table na Nacionnan Uni 
“Hunto y cu positivismo, nos por sigura cu tur genero tin oportunidadnan 
igual y garantisa crecemento inclusivo pa tur hende” 


Un biaha mas, Prome 
Minister Evelyn Wever- 
Croes ta lidera e delega- 
cion di Reino Hulandes 
na e debate general CSW 
67, Commission on Status 
of Women na Nacionnan 
Uni, New York. 


Diamars, Prome Minister 
a participa na e Ministerial 
Round Table na Nacionnan 
Uni riba e tema: Good prac- 
tices in addressing barriers to 
bridge the gender digital di- 
vide and promote education 
in the digital age for achiev- 
ing gender equality. Prome 
Minister a comparti tur loke 
Aruba ta haciendo riba e tere- 
no aki cu ta su vision di In- 
novacion desde 2017. 


Prome Minister a enfatisa cu 
transformacion digital pro- 
fundamente a impacta bida 
diario den Reino Hulandes. 
Transformacionnan a trece 
cu ne hopi oportunidad pa 
loke ta trata igualdad di gen- 
ero pero tambe hopi riesgo. 
Un preocupacion di esaki ta 
trece realisacion riba e nece- 
sidad pa transforma nos eco- 
nomianan pa futuro pa crece. 
Pero mientras cu tin inter- 
vencionnan directo contra 
participacion di hende muhe 
y mucha muhe, inigualdad lo 
continua. 


Prome Minister a remarca cu 
despues di e pandemia, no tin 
tempo pa nos sinta y warda 
riba cambio. Aruba, como un 
isla, nos ta realisa cu apesar di 
nos vulnerabilidad y limita- 
cionnan, nos no por depende 
mas riba innovacion importa. 
Innovacion mester cuminsa 
cerca nos mes. Pa e motibo 
aki tambe Aruba a tuma ac- 
cionnan concreto pa ta parti 
di e solucion y prepara nos 
generacion hoben pa e futuro 
mercado laboral. Nos meta ta, 
pa a traves di FUTURA, nos 
Lab di innovacion nacional, 
crea e interes den muchanan 
muhe pa persigui profesion- 
nan den ciencia, technologia, 
ingenieria of matematica. 


Universidad di Aruba tambe 
a establece un programa di 
Bachelor, Master y PHD cu 
enfoke riba desaroyo sosteni- 
bel pa e islanan chikito den 
desaroyo (SISSTEM) y actu- 
almente e facultad y e ekipo 
di docente ta consisti di un 
participacion di 56% di hende 
muhe y tambe ultimamente 
ta mira un crecemento den e 
participacion di studiantenan 
femenino y ta casi 50%. 


Iniciativanan similar ta ex- 
isti na Hulanda. Tecnologia 
ta drentando mas y mas den 
scolnan, sector priva y autori- 
dadnan local cu ta inclui e fo- 
cus pa atrae mas hende muhe 
y mucha muhe den sectornan 
STEM. Recientemente, Hu- 
landa a lansa e plan di accion 
pa empleonan berde y digital 
cu e meta pa aumenta inver- 
sion den habitonan digital, 
educacion y desaroyo y tambe 
e cantidad di specialistanan di 
ITC femenino. 


“Ta mi speransa cu iniciativa- 
nan aki, nos por motiva tur 
hende pa cera e gap di gen- 
ero. Hunto y cu positivismo, 
nos por sigura cu tur genero 
tin oportunidadnan igual y 
garantisa crecemento inclu- 
sivo pa tur hende. Muhenan 
den liderazgo lo hunga un 
rol fundamental den esaki. 
Ta nos, como lidernan, un 
responsabilidad pa inspira 
hende muhenan hoben y 
muchanan muhe y yuda hen- 
de muhe avansa tambe den 
innovacion”, Prome Minister 
Evelyn Wever-Croes a expre- 
sa den su palabranan dirigi 
durante e Ministerial Round 
Table na Nacionnan Uni. 


salud a7 


Diahuebs 9 Maart 2023 
Hospitalnan Hulandes lo cuminsa bypass gastrico pa hobennan obeso 


(NLTimes)—Hospitalnan 
na Veldhoven y Maas- 
tricht a cuminsa un es- 
tudio den cual cierto ho- 
bennan obeso entre 13 y 
17 aña por haci operacion 
pa haci stoma mas chikito. 
E hospitalnan ta investi- 
gando con e operacionnan 
por wordo incorpora den 
cuido regular, Volkskrant 
a reporta. 


Dokternan y proveedonan di 
cuido di salud for di varios 
disciplina a lucha cu e topico 
aki pa 8 aña. Operacion pa 
haci stoma chikito ta rekeri 
cambionan di plaso largo na 
e estilo di bida di e pashent, 
incluyendo vitamina tur dia 
y prohibicion pa bebe likido 
entre un periodo di 30 min- 
uut ora ta consumi cuminda. 


Pero obesidad tambe tin 
consecuencianan serio, no 
solamente pa e salud fisico 


di e hoben, pero tambe pa 
nan salud mental y bida so- 
cial. Hendenan sobrepeso tin 
mas probabilidad pa desaroya 
depresion; nan tin mas difi- 
cultad di por cay na estado; 
tin mas dificultad pa traha 
mas amigo; tin dificultad pa 
haya trabou y mayoria biaha 
ta gana menos, segun Anita 
Vreugdenhill, ken ta un pedi- 
atra y profesor na MUMC+. 
P’esey e expertonan a dicidi 
pa limita e garantianan cu 
muchanan mester yega na dje 
pa ta eligibel pa gastric by- 
pass. Tin entre 5.000 y 10.000 
hoben na Hulanda cu ta un 
grupo obhetivo pa cual ta 
encera nan peso y edad. Pero 
solamente 
un 
proporcion 
chikito por ta eligibel, segun 
Vreugdenhill. 


“Un pediatra mester referi 
un pashent na un centro di 
experto. Eynan nos ta mira 
si nan a purba tur cos pa al 


menos un aña pa reduci nan 
peso cu cambionan den estilo 
di bida, dietistanan, psicolog- 
onan y consulta familiar. E 
ora ey so nos lo nomina un 
pashent pa un plataforma na- 
cional unda specialistanan di 
diferente disciplina lo evalua 
e pashent atrobe. Despues lo 
tin charlanan intensivo cu e 
ciruhano y e famia.” Despues 
di e operacion, e hoben lo 
ricibi al menos 5 aña di guia 


den e cambionan di estilo di 
bida cu ta acompaña bypass 
gastrico. 


Estudionan na Merca y Scan- 
dinavia a mustra cu operacion 
bypass gastrico tin efectonan 
positivo riba e salud. E es- 
tudio na Veldhoven y Maas- 
tricht tin e meta pa investiga 
con pa incorpora e operacion 
den e cuido actual cu e hoben 
ta ricibi na un manera miho. 


E bypass gastrico no lo reem- 
plasa e cuido actual, segun 
Francois can Dielen, ken ta 
iniciado di e estudio y ciruh- 
ano na Maxima MC. “E ta un 
adicion di loke nos ta ofrece 
caba. Obviamente nos mes- 
ter enfoca mas tambe riba e 
prevencion y guia intensivo. 
Pero no ban lubida cu tambe 
tin hobennan cu nan lomba 
pega na muraya. Nos mester 
ofrece nan algo tambe.” 


Test di DNA por evita cu 
pashentnan di cancer 
di colon mester ricibi 
kimoterapia innecesario 


(NLTimes) - Un test di 
DNA cu ya caba ta ser usa 
ampliamente tambe por 
ilustra cua pashentnan cu 
cancer di colon no lo ben- 
eficia di kimoterapia pa 
prolonga nan bida, cual 
ta e kimoterapia unda ta 
haci uso di trifluridine/ 
tipiracil (FTD/TPI). 


Trifluridine/tipiracil (FTD/ 
TPI) ta un medicamento 
cu ta ser duna dos biaha pa 
dia den forma di un tablet 
(pildo). Investigadornan na 
Antoni van Leeuwenhoek 
Hospital y Netherlands Can- 
cer Institute a demostra esaki 
caba. “Den termino corto, e 
resultadonan ya caba a causa 
un seleccion mas cauteloso 
di pashentnan cu tumornan 
y con nan lo responde na e 
kimoterapia aki pa asina por 
evita cu e pashentnan mester 
pasa door di tratamento in- 
necesario y lidia cu efectonan 
secundario inplacentero sin 
cu esaki ta necesario,” e in- 


vestigadornan a splica. 


Esaki ta trata di persona cu 
un “mutacion KRAS G12” 
den e DNA di nan tumor. 
Den e pashentnan aki, un 
‘letter’ specifico a cambia den 
e codigo di 3 biyon letter cu 
e tumor su DNA ta conta. E 
mutacion ta comun den per- 
sonanan cu tin cancer di co- 
lon. Mas o menos un kwart 
di tur pashent tin e mutacion 
aki den nan DNA. 


“E resultadonan di e estudio 
aki ta asina fuerte cu di nos 
punto di bista, ahusta e gui- 
anan ta deseabel pa asina sig- 
ura cu personanan cu e mu- 
tacion G12 no mester ricibi e 
kimoterapia aki mas. Asina bo 
ta evita cu e pashentnan mes- 
ter pasa door di sufrimento 
innecesario,” e cientificonan 
a declara. Nan ta spera cu e 
metodo aki tambe por mustra 
e efecto di otro tipo di kimo- 
terapia den futuro. 


Trahadonan di salud no lo ricibi un 
avance riba compensacion pa Covid Largo 


(NLTimes)—Corte 
na 
Den Haag a dicidi diaran- 
son cu trahadonan di cui- 
do di salud, ken a perde 
nan trabou despues di 
wordo declara incapaz pa 
traha pa via di un infec- 
cion di coronavirus, no lo 
ricibi un avance riba nan 
compensacion pa Covid 
Largo. Segun e corte, e 
aplicacion pa compensa- 
cion no por wordo acepta 
den un procedura di de- 
manda colectivo pasobra 
cu e evaluacion si traha- 
donan di cuido di salud 
ta eligibel pa esaki mester 
wordo conduci caso pa 
caso. 


Unionnan di comercio FNV 
y CNV a lanta un caso con- 
tra e estado Hulandes. Nan a 
demanda un avance di 22.000 
euro riba e compensacion pa 
e trahadonan infecta cu coro- 
navirus den e prome fase di 
e pandemia na 2020 y ken 
despues a perde nan trabou 
pa via di sintomanan di Co- 
vid Largo. “Nos trahadonan 
di cuido di salud a wordo 
desplega durante e prome 
lunanan sin proteccion. E es- 
tado ta responsabel pa esaki y 
nos ta kere cu e estado tambe 
ta legalmente culpabel,” se- 
gun e vice-president di FNV 
Kitty Jong ora nan a entrega 
e caso. 


Pero segun e corte, e no por 


aproba e avance demanda pa 
un grupo grandi di traha- 
donan. “Si trahadonan afecta 
tin derecho pa compensa- 
cion, mester evalua esaki 
caso pa caso. Esaki ta rekeri 
un evaluacion a base di cada 
situacion concreto: unda y 
bou ki circunstancianan e 
trahadonan a wordo infecta?” 
e corte a declara. 


P’esey e corte no a duna hu- 
icio pa si y den ki caso e esta- 
do a actua inhustamente cu e 
trahadonan di cuido di salud. 


E hues tambe a nenga e de- 
manda di e unionnan pa 
duna ordo na e estado pa 
tene consultanan tocante un 
acuerdo financiero pa traha- 
donan cu Covid Largo. “Den 
e perspectiva di e corte, no 
tin ningun fondo legal cu ta 
obliga e estado pa tene con- 
sultanan.” 


Luna pasa, e minister di Cui- 
do Medico Conny Helder a 
anuncia cu e Cabinet lo traha 
un plan financiero pa traha- 
donan di cuido di salud cu no 
ta capaz di traha pa via Covid 
Largo. El no a duna hopi de- 
taye, solamente el a bisa cu 
hendenan lo ta solamente 
eligibel 
pa 
compensacion 
si nan a provee cuido “fre- 
cuentemente y intensivo” na 
pashentnan di Covid-19 den 
un hospital of cas di cuido 
entre maart y juni 2020. Un 
dokter tambe mester a de- 
termina cu nan tin kehonan 
relata cu coronavirus pa mas 
cu dos aña. 


Helder tambe a declara cu el 
ta considera e plan financiero 
uno separa for di e caso en- 
trega pa FNV y CNV, pero cu 
el lo tuma e huicio den con- 
sideracion mientras cu Cabi- 
net ta traha e plan. 

Banco Central di Corsou y Sint Maarten: 
‘Caribbean Gulden’ lo ta cla den di dos mita di 2024 


(CuraçaoChronicle) 
- 
Banco Central di Corsou 
y sint Maarten ta calcula 
cu e introduccion di ‘Ca- 
ribbean Gulden’ (florin 
Caribense) lo keda com- 
pleta den di dos mita di 
aña 2024. E moneda nobo 
aki lo reemplasa e Neth- 
erlands Antillean Guilder 
cu ta den circulacion des- 
de aña 1952. 


E introduccion di un mone- 
da nobo a bira necesario den 
bista di e escaseznan cu ta 
premira den e varios denomi- 
nacion di biyete y moneda di 
e florin Hulandes Antiano. 


E compania cu ta print bi- 
yete y ta produci e Antillean 
Guilder a para produccion di 
esaki y otro companianan a 
indica cu nan no lo por pro- 
duci e biyetenan aki basa riba 
e mesun specificacionnan, 
parcialmente pa causa di e 
funcionna di siguridadnan 
bieu cu e biyetenan aki tin. 


Pa motibo aki a bira necesario 
pa cambia e specificacion di e 
biyetenan aki, resultando den 
e actualisacion di esaki y den 
su turno causando cu mester 


produci biyetenan nobo pa 
cumpli cu e demanda. 


Pa motibo cu e costonan di 
esaki y e efecto cu esaki lo tin 


den e transaccionnan ta com- 
parabel na e introduccion di 
un moneda nobo, a bira logi- 
co cu lo mester introduci un 
moneda nobo segun e banco. 


Con esaki lo mustra te ai- 
nda no ta conoci. Sinem- 
bargo nan lo ser crea den e 
siguiente denominacionnan; 
5 florin, 1 florin, 50 cent, 25 
cent, 10 cent, 5 cent y 1 cent. 
Pa cu e biyete nan, esakinan 
lo ta; 200 florin, 100 florin, 
50 florin, 20 florin y 10 flo- 
rin. E biyete di 250 florin lo 
keda reemplasa pa e biyete di 
200 florin Caribense y e nota 
di 25 florin lo keda reemplasa 
pa e biyete di 20 florin Cari- 
bense. 


E denominacionnan nobo ta 
mas den linea cu e practican- 
an di pago internacional, den 
e mesun caso di dollar y euro. 


Cu e florin Caribense nobo, 
e intercambio di esaki cu dol- 
lar lo ta 1$ = 1,79 florin Ca- 
ribense. E intercambio entre 
e florin Antiano cu e Florin 
Caribense lo ta 1:1. E balor di 
e florin Caribense lo ta ekiva- 
lente na e florin Antiano. 


Sociedadnan di Corsou ta cuminsa cu plataforma pa solucion 
pa crisis di migrante 


(CuraçaoChronicle) - Or- 
ganisacionnan di stake- 
holder di sector publico 
y priva di Corsou lo crea 
y coordina un plataforma 
pa traha riba solucionnan 
pa e problema di crisis di 
migrante na e pais. 


Esaki ta un di e resulta- 
donan di e Second Round 
Table Conference cu a ser 
organisa siman pasa, cual a 
trece hunto representantenan 
di gobierno, organisacionnan 
di dunadornan di empleo y 
empleadonan, 
sociedadnan 
civil, NGO, organisacionnan 
internacional y gruponan re- 
ligioso. 


E 
organisacion 
Human 
Rights 
Defence 
Curaçao 
(HRDC) a organisa e con- 
ferencia aki cual a keda fa- 
cilita pa Social and Economic 
Council (SER). 


E plataforma ta den plan pa e 
siman aki cu un reportahe di 
2 pagina cu ta describi solu- 
cionnan practico cu despues 
por bira un guia pa e formu- 
lacion di politica den e veld 
di un mercado di labor cu ta 
mas inclusivo, den cual e mi- 
grantenan den crisis lo hunga 
un rol tambe. Esaki tabata e 
motibo principal pa cual a or- 
ganisa e prome Round Table 


Conference tocante e mer- 
cado di labor y migracion den 
augustus di aña pasa, parcial- 
mente como un di dos parti 
na e simposio di migracion 
cu SER a organisa den mei 
di aña 2019. Stakeholdernan 
internacional tambe a keda 
invita na e di dos ronda aki. 


Un di e presentantenan clave 
tabata john Bliek di Interna- 
tional Labor Organization 
(ILO), ken a duna un presen- 
tacion documenta cu a inclui 
data di investigacion recien 
titula Building Communi- 
ties: The Economic Benefits 
of Integrating Migrants into 
Local Economies. Otro pre- 
sentantenan a inclui Fabio 


Siani di UN Refugy Agency 
y Jean Fayad ken tabata pre- 
sentando di parti di e sector 
priva. 


E testimonio di Natalie Mo- 
lina Rodriguez tabata special 
pa motibo cu e ta un persona 
cu a migra for di Venezuela 8 
aña atras y conhuntamente cu 
300 profesional Venezolano 
sin papel di residencia, a skir- 
bi na Prome Minister Gilmar 
Pisas haciendo peticion pa 
habri e condicionnan estricto 
di un programa di integracion 
na profesionalnan indepen- 
diente tambe. Sinembargo te 
ainda no a haya un resultado. 
Segun HRDC, e gobierno di 
Corsou no ta mirando exito 


den nan strategia pa cu polit- 
ica di migracion y poblacion. 
Como resultado di esaki, un 
grupo grandi di migrantenan 
di crisis ta cay na banda cu 
un gran cantidad di conse- 
cuencia. No solamente pa e 
migrantenan sino tambe pa 
e sociedad Curasoleño, cual 
ta beneficia di e combinacion 
corecto di habilidadnan y tra- 
bao. 


Human Rights Defense Cu- 
raçao ta mira cu tin un esca- 
sez riba e isla di empleadonan 
cu experticio y habilidad- 
nan, parcialmente causa pa 
e poblacion cu ta birando 
mas grandi y e ida di e Cu- 
rasoleñonan pa Boneiro of 


Hulanda. Esaki mientras tin 
un potencial enorme den 
hobennan y hopi biaha fami- 
anan henter di personanan cu 
ta biba na rand di e sociedad, 
invisibel, ignora y cu mas di 5 
aña den e pais sin un permiso 
di residencia of admision le- 
gal. Esaki ta inclui person- 
anan cu tin educacion halto, 
manera dokternan, ingeni- 
eronan y profesionalnan den 
tecnologia kendenan no ta 
permiti ta den e pais, bibando 
di manera ilegal y cu miedo 
di detencion, deportacion of 
abuso. No ta conoci cuanto di 
nan tin, ni cuanto muchanan 
a nace entre nan, ni tampoco 
cuanto di nan a sali for di e 
pais den añanan recien. 


E plataforma nobo aki lo 
bira un combinacion di par- 
tidonan den e sector priva y 
sector publico, incluyendo 
asociacionnan di negoshinan, 
unionnan laboral y represent- 
antenan oficial di e ministeri- 
onan di desaroyo social, labor 
y bienestar, husticia, econo- 
mia y gobernacion ademas 
di NGO’s manera Human 
Rights Defense Curaçao. 


ILO conhuntamente cu UN- 
HCR/ACNUR ta prepara pa 
usa nan experticio tecnologi- 
co y conocemento pa e ben- 
eficio di e programa aki. 

Ta bay procesa capitannan 
di boto pa accident 
“menasante” na Rotterdam 


(NLTimes)— 
Ministerio 
Publico (OM) lo procesa 
e capitannan di boto invo- 
lucra den un accident dia 
21 di juli 2022 entre un taxi 
di awa y un Spido na Eras- 
mus Brug na Rotterdam. 
Seis persona riba e taxi di 
awa, incluyendo un baby, 
“apenas a wordo rescata” 
prome cu e boto a sink, se- 
gun e OM. 


A base di un investigacion 
extensivo pa seaport polis, 
e OM a conclui cu tur dos 
capitan tin e culpa di causa e 
accident y pa pone e person- 
anan “den un situacion peli- 
groso.” Pero e OM a añadi 
cu cada un ta carga “diferente 
grado” di e culpa. 


E OM no ta bisa exactamente 
kico a acusacionnan ta. 


Hulanda ta confirma cu lo limita mas exportacion ASML pa China 


(NLTimes)—Cabinet 
Hulandes a confirma Di- 
aranson cu e ta limitando 
exportacion di “tecnolo- 
gia hopi specifico den e 
ciclo di produccion semi- 
conductor.” E decision 
ta afecta e habilidad di e 
compania di technologia 
ASML pa exporta pro- 
ductonan na China sin un 
licencia pa exportacion 
specifico. E compania ta 
fabrica ekipahe specialisa 
y hopi busca cu ta wordo 
uza pa produci chip di 
computer. 


Noticia tocante e trato entre 
Hulanda, Merca y Hapon pa 
limita exportacion di tecno- 
logia microchip pa China a 
wordo publica caba na janu- 
ari. Awo Hulanda ta limitan- 
do bendemento di sisteman- 
an litografia ultraviolet, cual 
ta print detayenan chikito 
riba microchip. E gobierno 
Hulandes a blokia e bende- 
mento di sistema litografia 
ultraviolet pa varios aña caba. 
Actualmente, ASML ta e uni- 
co compania na mundo con- 
oci cu ta produci sistemanan 
cu ta fabrica sistemanan di 
litografia ultraviolet extremo, 
cual ta un desaroyo riba nan 
sistemanan ‘deep’ ultraviolet. 


ASML a declara cu solamente 


nan hermentnan di litografia 
“mas avansa” a wordo afecta 
pa e limite den exportacion. 


En fin, mientras cu e tecno- 
logia pa traha semiconductor 
ta sigui desaroya, tambe lo su 
efecto riba seguridad nacional 
y internacional sigui crece, 
segun minister di Comercio 
Exterior, Liesje Schreinem- 
acher, a declara den un carta 
manda pa Tweede Kamer. E 
medida ta parti di e cuadra cu 
e Cabinet ta desaroyando pa 
controla exportacion di tec- 
nologia semiconductor. 


Schreinemacher a bisa cu e 
meta ta pa “preveni produc- 
tonan Hulandes contribui 
na un uzo menos agradabel, 
manera despliegue militar of 
den armanan di destruccion; 
preveni 
dependencianan 
strategico di plaso largo; y e 
mantencion di liderazgo Hu- 
landes den tecnologia.” Apli- 
cacion pa licencia di expor- 
tacion lo wordo evalua “riba 
un base di caso-pa-caso, cual 
ta basa riba tres principio.” 


Aunke ASML no a wordo 
menciona pa nomber den e 
carta, Schreinemacher a sub- 
raya specificamente e nece- 
sidad pa proteha tecnologia 
manera esnan di litografia 
ultraviolet, cual ta e proceso 


uza pa traha circuitonan in- 
tegra. “E tecnologia aki, den 
combinacion cu cierto otro 
tecnologia avansa traha na 
otro parti di mundo, ta hunga 
un rol importante den e pro- 
duccion di semiconductor- 
nan avansa,” Schreinemacher 
a skirbi 


“Ta bay sin bisa cu Hulanda 
tambe ta traha hunto cu e co- 
munidad di empresa pa esta- 
blece medidanan di control 
nacional. Ta importante pa 


companianan sa exactamente 
unda nan ta para y cu nan tin 
tempo pa adapta nan proces- 
onan di negoshi na e regula- 
cionnan nobo.” 


ASML a bisa cu nan tin e ex- 
pectativa cu lo dura un tempo 
pa e regulacion wordo imple- 
menta den ley Hulandes. “A 
base di e anuncio aki, nos 
expectativa pa e politico di 
licencia y e situacion di mer- 
cado actual ta cu e medida no 
lo tin efecto riba nos meta fi- 


nanciero pa 2023 of riba nos 
scenarionan di plaso largo, 
cual a wordo anuncia durante 
nos Dia di Inversor aña pasa,” 
e compania a expresa. 


Hulanda tambe lo informa e 
Comision Europeo y miem- 
bronan di Union Europeo 
tocante e medida pa asina 
nan por adapta limitacionnan 
similar. Pero e tecnologia cu 
lo wordo limita ta solamente 
uza den par pais den henter 
mundo. 

Chile: Intento di robo na un transporte di balor a laga dos morto 


(NTN24) - Ayera diaran- 
son na aeropuerto Inter- 
nacional Arturo Merino 
Benitez na Santiago di 
Chile un grupo di delin- 
cuente di por lo menos 12 
homber tabata protago- 
nista di un tiramento cu 
a laga dos persona morto 
ora nan a purba di horta 
un truck di transporte di 
balor. 


Di acuerdo cu autoridadnan, 
e auto blinda cu e homber- 
nan a purba di horta tabata 
contene 32 mil miyon dollar. 


Autoridadnan a informa cu 


un di e victimanan tabata tra- 
hado di siguridad di Direcci- 
on General di Aeronautica di 
Chile (DGAC) y e otro per- 
sona morto ta un di e delin- 
cuentenan cu a participa den 


e robo. 
E grupo di delincuentenan a 
benta abou e cura di e termi- 
nal aereo pa por bay cu e auto 
di balor, nan a hiba tres pick- 
up y un di e ladronnan tabata 


bisti cu uniforme di personal 
di DGAC. 
Durante esaki a produci un 
intercambio fuerte di disparo 
den e cual a resulta herido un 
di e personanan responsabel 
y e siguridad di DGAC. 


Segun Polis a sigura, e ladron- 
nan no a logra comete e robo 
pa loke nan no por a bay cu e 
32 mil miyon dollar cu tabata 
den e truck y ora nan tabata 
huy nan a kima varios auto. 
Presidente di Chile Gabriel 
Boric, a expresa cu “nos sa 
cu siguridad ta prioridad pa 
Chilenonan, y ora tin insigu- 
ridad tur otro cos ta tamba- 


lia,” e mandatario a señala 
durante e celebracion di Dia 
di Hende Muhe cu tabata 
wordo realisa na Palacio de 
la Moneda y tambe a manda 
palabranan 
di 
solidaridad 
na famia di e funcionario di 
DGAC. 


“Awe e dos robo aki a wordo 
interumpi, pero el a costa un 
prijs hopi halto, e costo di 
bida humano,” e presidente 
Chileno a agrega referiendo 
na otro intento di robo na 
La Cisterna na unda un po- 
lis a impedi e hortamento y a 
mata un delincuente. 


El Salvador a condena un gang na 1.310 aña di prizon 


(NTN24) - Un corte di 
El Salvador a condena un 
gang na 1.310 aña di pri- 
zon, segun fiscal general 
Rodolfo Delgado. 


Ta trata di un criminal cu ta 
pertenece na e grupo Mara 
Salvatrucha (MS13) cu a 
wordo declara culpabel di 
30 delito. “Wilmer Segovia, 
homeboy di MS13, programa 
Shulton cu tabata opera na 
oriente di e pais, a wordo de- 
clara culpabel di a comete 33 
homicidio, 9 proposicion pa 
comete asesinato y varios ex- 
torsion,” e funcionario a bisa 
riba su cuenta di Twitter. 


“E gangnan cu tanto dolor y 
lagrima a causa na nos pueblo 
Salvadoreño, no ta bay sali. 
Nan ta bay permanece cera 
tanten nan lo paga pa cada un 


di nan crimen. Nos ta bay en- 
carga di esey,” el a agrega. 


Segovia no ta e unico cu a 
ricibi un condena di e mag- 
nitud aki, otro gang como 
Miguel Angel Portillo, a rici- 
bi 945 aña di detencion. 


“Portillo, homeboy di e me- 
sun programa di MS, tambe 
a wordo haya culpabel di 
a comete 22 homicidio, 4 
proposicion pa comete ases- 
inato, 1 intento di homicidio 
y extorsion. E criminal aki ta 
wordo condena na 945 aña di 
prison,” Delgado a declara. 


Asina mes, fiscal general 
a manda un mensahe na e 
gangnan cu ta e blanco prin- 
cipal di administracion di 
Nayib Bukele y a reitera cu e 
condenanan aki si ta bay wor- 


do cumpli. E lucha contra 
delincuencia na El Salvador 
a wordo cuestiona pa algun 
y alaba pa otro, den ultimo 
dianan, e presidente Nayib 
Bukele a ricibi criticanan 


fuerte pa e mega prison cu a 
inaugura y cu tin capacidad 
pa mas di 40.000 preso. 
Subdirector di Division di 
America na Human Rights 
Watch (HRW), Juan Pappier, 


a manifesta cu El Salvador a 
pasa pa un “decada autoritar- 
io”, agregando cu e situacion 
“solamente por wordo supera 
cu un golpi di Estado militar 
y Taliban.” 


Segun ONU: Mas di 95% di hende muhe na Mexico ta victima di acoso 
sexual den transporte publico 


(Infobae) - Ta existi dife- 
rente forma pa manifesta 
un acoso sexual, e trans- 
porte publico di Mexico a 
bira un neishi di agresor- 
nan pa hende muhe cu dia 
pa dia ta busca diferente 
medionan pa por yega na 
nan cas, trabou of scol. 


Di acuerdo cu datonan di 
Organisacion di Nacionnan 
Uni (ONU) na 2019 na Ciu- 
dad di Mexico e 96% di hen- 
de muhe a bira victima por 
lo menos un biaha, di algun 
acto di violencia den trans- 
porte publico, indicando cu 
den 9 di e 10 caso e agresor ta 
hende homber. 


Asina mes, datonan di En- 
cuesta Nacional tocante Din- 
amica di Relacion den Hogar 


(ENDIREH) di 2016 ta se- 
ñala cu 66.8% di hende muhe 
cu a wordo consulta na e mo- 
mento ey a declara cu a bira 


victima di acoso sexual den 
transporte publico. 


Sea den e metro, trucknan, 


bus, taxi of cualkier otro me- 
dio di transporte publico, dia 
pa dia, den menor of mayor 
medida, hende muhe Mexi- 


cano victima di agresion cu ta 
bay for di palabranan of frase 
cu caracter sexual, sacamen- 
to di potret of video y hasta 
mishimento. 


Na juni 2022, Gobierno di 
Mexico den un publicacion 
a señala cu acoso sexual na 
espacionan publico ta un di 
e manifestacionnan mas fre- 
cuente y normal di violencia 
contra hende muhe y mucha 
muhe. 


Debi na e problematica aki, 
Senado di Republica a aproba 
unanimamente un reforma 
di Ley General di Acceso pa 
Hende Muhe tin un Bida 
Liber di Violencia, e cual ta 
tipifica acoso sexual contra 
hende muhe den transporte 
publico. 

Mama Cubano ta pidi ayudo: “Varios dia caba mi yiunan ta come 
awa cu sucu y pan so” 


(CiberCuba) - Un mama 
residente na Santa Clara 
a pidi ayudo ariba rednan 
social pa su tres yiunan, 
cu tin varios dia ta come 
unicamente awa cu sucu 
y pan. 


Den un publicacion ariba 
Facebook publica den e gru- 
po “Cuba Denuncia Now”, 
Anels Rumbaut a manda un 
mensahe desespera pa pidi 
ayudo pa su yuinan, dos di 
nan malo, un cu ta sufri di 
autismo y otro tin un malfor- 
macion den su pulmon dre- 
chi cu ta ocasiona problem- 
anan respiratorio. 


Rumbaut a splica cu su sala- 
rio no ta yega pa alimenta e 


infantenan y despues di acudi 
na bienestar social varios bi- 
aha, e no a haya ningun re- 
spuesta. 


E mama a expone e situacion 
critico cu e ta biba aden. Na 
final di december, e gobierno 


di Villa Clara a dune un cas 
cu ainda no tin servicio di 
awa. Debi na esey el a pasa 
dianan sin por baña su yiunan 
pasobra ora cu e yega for di 
trabou e awa cu e tubonan ta 
suministra no ta yega. 
“Mi ta drumiendo riba vloer 


riba un colchon pasobra mi 
tin un cama so. Mi ta cushina 
cu un cushina chikito elec- 
trico y ora cu mi caba e cum- 
inda ta hopi laat y mi yiunan 
mester lanta trempan pa bay 
scol,” e mama a skirbi. 
Su condicionnan ta bira pio, 


ademas, pa e inconsisten- 
cia di e servicio di coriente. 
“Casi tur atardi tin caida den 
e servicio di coriente door di 
cual un fan a daña y varios 
luz tambe, y niun hende a 
presenta pa soluciona algo,” 
el a bisa. 


“Mi ta birando loco. Mi no 
por mas di tanto trabou cu mi 
ta pasando. Mi no tin nada, ni 
un stoel. E tiki cuminda cu 
mi tin ta daña pasobra mi no 
tin frigidaire. Mi djis mester 
pa nan yudami,” el agrega. 


Centenares di mamanan ta 
acudi na rednan social pa pidi 
ayudo, medicamento, paña of 
material medico, na un sin 
fin di sectornan di e pais. 


Union Europeo y Estadonan Miembro ta ofrece agenda cultural pa 
conmemora luna di Hende Muhe na Venezuela 


(ElNacional) - Dentro di e 
celebracion di e Dia Inter- 
nacional di Hende Muhe, 
cu cada aña ta wordo cel- 
ebra riba dia 8 di maart, 
e delegacion di e Union 
Europeo hunto cu e Esta- 
donan Miembro presente 
na Venezuela, a prepara 
un agenda cultural amplio 
cu lo extende te na luna di 
april. 


Cu e obhetivo di trece pa di- 
lanti y pone balor na e dife- 
rente rolnan cu e muhenan 
ta cumpli ariba nan dia, UE, 
Alemania, Spaña, Francia, 
Italia, Hulanda, Polonia, Por- 


tugal y Suiza, como tambe e 
Alianza Frances, e Goethe 
Institut y e Coordinacion 
pa Enseñansa Portugues na 
Venezuela, ta ofrece un pro- 


gramacion varia cu cual nan 
lo reflexiona ariba e equidad 
y otro aspectonan vincula na 
genero. 
Dansa, cine, musica, lec- 


turanan di drama, conserva- 
torio y literatura tey presente 
den e programa aki pa tur pu- 
blico. Tur e eventonan aki lo 
wordo desaroya na diferente 
luganan di Caracas y tambe di 
e estado Merida. 


Algun di e eventonan den e 
programacion aki ta inclui e 
develacion di un busto y un 
placa den honor di Wislawa 
Szymborska, poeta Polaco y 
ganadora di e Premio Nobel 
di Literatura na 1996, un en- 
cuentro interseccionl di hen- 
de muhe cu tin como meta 
duna vos, habri dialogo y co- 
maprti historia di muhenan 


den ambientenan social y 
cultural. 


Ta bay tin e inauguracion di 
e di 8 edicion di e Festival di 
Danza La Movida cu ta un 
homenahe na e hende muhe 
y na sostenibilidad, ta bay 
tin e di tres Congreso Inter- 
nacional Muhenan Lider pa 
Sostenibilidad 2023, organisa 
pa e Red Internacional di 
Promotores ODS y Lansam- 
ento di e convocatoria di “Mi 
Vida es de Pelicula”, un labo- 
ratorio online di historianan 
di bida dirigi pa muhenan pa 
e creacion di narrativanan au- 
diovisual y editorial. 


Venezuela y islanan den Caribe Hulandes ta prepara 
pa reapertura di fronteranan 


(LaPatilla) - Autoridad- 
nan di Venezuela y di e 
islanan di Caribe di e Re- 
ino Hulandes a celebra un 
reunion tecnico pa con- 
cretisa detayenan tocante 
e reapertura di e fron- 
tera maritimo comun, cu 
lo wordo realisa dia 3 di 
april cu Corsow y Bonei- 
ro, mientras cu pa Aruba 
esaki lo ta dia 1 di mei, 
e vice minister Venezo- 
lano pa Europa, Franklin 
Ramirez, a señala. 


A traves di su cuenta oficial 
di Twitter, e funcionario a 
informa cu e reunion tecnico 
constructivo cu autoridadnan 
nautico di e islanan aki, cu a 
tuma luga cu e meta pa tur 


pais ta completamente pre- 
para pa e reapertura di e fron- 
teranan maritimo, den cual 
nan a alcansa e obhetivonan 


plantia. 
“Nos ta cada dia mas cerca di 
e reapertura gradual di tran- 
sito maritimo cu e islanan di 


Caribe Hulandes,” Ramirez a 
agrega ariba e red social, unda 
cu el a comparti imagen- 
nan di e encuentro, realisa di 


manera virtual. 


Dia 25 di februari ultimo, e 
minister di Relacionnan Ex- 
terior Venezolano, Yvan Gil, 
a confirma e reconexion cu e 
islanan aki, despues cu nan a 
finalisa e negociacionnan cu 
Hulanda. 


E frontera entre Venezuela y 
e islanan den Caribe Huland- 
es ta mantene restriccionnan 
desde februari di 2019 despu- 
es cu e lider opositor Juan 
Guaido a purba ingresa den 
teritorio Venezolano e ayudo 
humanitario cu tabata acu- 
mula na Brasil y Colombia y 
e islanan di Corsow, Boneiro 
y Aruba. 

Deliberacion ta cuminsa pa acusadonan di asesinato di XXXTentacion 


(AP) 
- 
Delibracionnan 
cu hurado a cuminsa di- 
aranson den e huicio di 3 
hende homber acusa di 
e asesinato di XXXTen- 
tacion durante un atraco 
den aña 2018. E abogado 
di e acusado cu supuesta- 
mente a los e tiro fatal a 
argumenta cu evidencia 
di DNA na e sitio ta com- 
proba cu su cliente y otro 
acusado ta inocente. 


Abogado joseph Kimok a 
duna e defensa final den ar- 
gumentonan di ciere durante 
e huicio di e 3 hombernan 


acusa di asesinato, bisando e 
hurado cu e DNA cu a ser 
haya riba e curpa y cadena 
horta no ta di su cliente, Mi- 
chael Broatwright, ni tam- 
poco di e di e otro dos acusa- 
donan Trayvon Newsome y 
Dedrick Williams. 
“Kien sea cu XXXTentacion 
a lucha cune no ta den e sala 
di corte aki,” Kimok a conta 
huradonan. “E DNA ta com- 
proba cu un persona cu no ta 
Michael Boatwright ni tam- 
poco Trayvon Newsome a 
participa den e asesinato aki.” 
Un di 4 persona a declara 
su mes culpabel aña pasa y a 


testigua den contra di su ex 
amistadnan. Abogado pa tur 
tres acusado a bisa cu e per- 
sona en cuestion ta gañando 
tocante nan cliente su rol den 
e robo y asesinato, di cual 
50,000 dollar a ser horta. 


Tambe nan ta bisa cu e detec- 
tivenan a hinca man den e in- 
vestigacion, fayando den con- 
sidera cu tin otro sospecho- 
sonan incluyendo e rapper 
Canades Drake, cu ken XXX- 
Tentacion aparentemente ta- 
batin problema online. 


Fiscal lider den e caso Pas- 
cale Achilles a bisa den su 
argumento di contradiccion 
diaranson cu Allen no ta un 
testigo perfecto, cu e tin car- 
gonan anterior sinembargo 
tambe a nota cu sospechoso- 
nan den asesinatonan rarabes 
ta perfecto. “Plannan cu ser 
crea den fierno no tin angel- 
nan como testigo.” 


Achille tambe a aclara cu 
aunke detectivenan nunca 
a haya e arma, placa ni mas- 
cara usa, solamente Williams 


a keda aresta dianan despues 
di e asesinato, dunando e otro 
sospechosonan 
tempo 
pa 
sconde evidencia. Tambe el a 
comenta cu e falta di eviden- 
cia di DNA ta irelevante pa 
motibo cu e esaki no ta exclui 
nan. Di mas importancia ta e 
hecho cu data di nan celular 
ta mustra cu e sospechosonan 
tabata hunto den e area unda 
e asesinato a tuma luga, ade- 
mas, data di bluetooth a in- 
dica cu nan tabata den e SUV 
cu a ser usa pa scapa for di e 
escena. 


Yiunan di Prins Harry y Meghan oficialmente reconoci como Prins y Prinses 


(TMZ) 
- 
Yiunan 
di 
Meghan Markle y Prins 
Harry su titulo real tin 
lunanan largo den aire. 
Awo e Duke y Dukesa di 
Sussex a laga nan curason 
su deseo cla; Nan kier pa 
nan yiunan keda reconoci 


como conecta na e trono, 
cual Rey Charles awo lo 
honra di manera oficial. 


Harry y Meghan a revela cu 
nan a bautisa nan yiu muhe 
Lilibet siman pasa na Cali- 
fornia durante un ceremonia 


intimo. Den e anuncio, nan 
a nota cu Lilibet a ser bendi- 
ciona y lo ser reconoci como 
“Prinses Lilibet”, cual ta un 
actualisacion na con lo referi 
na e Prinses publicamente. 


E Prinses a ser bautisa pa 


John Taylor. Aparentemente, 
Charles, Camilla, William y 
Kate a ricibi un invitacion na 
e ceremonia aki, sinembargo 
nan no a asisti na esaki. 


Den bista cu Meghan y Har- 
ry awo lo usa nan yiu muhe 
su titulo, na cual e tin dere- 
cho, Buckingham Palace a 
responde y a bisa cu riba nan 
sitio web lo actualisa e titulo 
pa Lilibet y archie. 
Mientras Harry y Meghan 


publicamente no a bisa nada 
tocante nan yiu homber 
specificamente, 
aparente- 
mente e palacio a tuma e 
movida aki como un eviden- 
cia cla cu nan kier pa ambos 
di nan yiunan carga e titulo 
real oficial, na luga di dirigi 
na nan como Master Archie 
y Miss Lilibet. 


Oficialmente, lo dirigi na nan 
como Prins Archie y Prinses 
Lilibet. 

Departamento di Aduana 
ta felicita un grupo di co- 
lega cu recientemente a 
cumpli 30 aña di servicio. 


Diabierna ultimo 3 maart 
2023, den presencia di Minis- 
ter di Financia, Sra. Xiomara 
Maduro, Director Departa- 
mento di Aduana, Sr. Rod- 
erick Croes, Chefnan, Man- 
agement Team como tambe 


invitadonan, a haci entrega di 
un decreto gubernamental y 
un regalo na nos coleganan 
cu a cumpli 30 aña den servi- 
cio di Aduana. 


Un palabra di felicitacion ta 
bay pa coleganan: Arlinda v/d 
Biezen; Ivette Semerel; Wil- 
frida Croes; Vivian Geerman; 
Omaira Franken; Tania Sint 
Jago; Tina Croes; Raquelita 


Tromp; 
Maribel 
Nuboer; 
Reyna de Cuba; Mildred 
Peña y Jacky Oduber. 


Departamento di Aduana ta 
gradici nan coleganan pa e 
lealtad, amor y dedicacion, 
trahando na bienestar di nos 
isla y ta desea nan exito, per- 
severancia y sabiduria pa sigui 
cu nan carera. Masha pabien! 


Departamento di Aduana ta felicita un grupo di colega 
cu a cumpli 30 aña di servicio 


Organisacion ‘Stop the Violence’ ta introduci proyecto nobo cu hobennan 


Diamars dia 7 di Maart na 
The Old Cunucu House, a 
tuma luga un conferencia 
di prensa na unda e organ- 
isacion ‘Stop the Violence’ 
a introduci nan proyecto 
nobo pa maneha e aumen- 
to di violencia na Aruba. 
Durante e conferencia, a 
menciona e diferente ac- 
tividadnan cu lo wordo 
organisa den e prome fase 
di e proyecto. 


Representante di e organi- 
sacion Xiomara Hernandez 
Perdomo, hunto cu repre- 
sentante di Departamento di 
Cultura y comerciantenan 
local a conduci un conferen- 
cia di prensa unda Perdomo a 
expresa e deseo di e organi- 
sacion pa combati violencia 
entre hobennan y en general 
riba e isla. 


El a splica cu e organisacion 
‘Stop the Violence’ ta conoci 
rond mundo, mirando cu 
ya nan a traha den diferente 
paisnan den Europa, Latino 
America y tambe den Caribe. 


For di aña 2019 nan tabata 
plania di introduci e proyecto 
aki na Aruba, pero mirando 
cu e situacion di Covid-19 a 
drenta, e proyecto a wordo 
posponi. Awo cu e situacion 
a calma basta, al fin e organi- 
sacion por a tuma e proximo 
stap den nan proyecto. 


Perdomo a expresa e plan pa 
e proyecto aki, cual ta inclui 
nan deseo pa trece educacion 
bek riba norma y balor pa ho- 
bennan; nan deseo pa planta 
un mata na cada scol pa sim- 
bolisa e cultiva di norma y 
balor, amor, respet y cariño 
pa otro; nan deseo pa recauda 
aporte di gobierno di Aruba 
pa duna mas atencion riba e 
situacion di violencia riba e 
isla y pa colabora cu organisa- 
cionnan local pa trece educa- 
cion y yuda combati violen- 
cia. 


E proyecto ta consisti di vari- 
os fase, den cual e prome lo 
tin diferente tayer y curso pa 
hobennan y diferente forma 
pa recauda fondo pa sigui 


combati violencia. Manera 
Sra. Perdomo a splica, e pun- 
tonan cardinal di e proyecto 
ta pa 1. Papia cu hobennan 
den gang pa compronde nan 
situacion y con nan a yega na 
e punto ey; 2. Pa cuminsa cu 
proyectonan mas sano pa nos 
hobennan; 3. Pa trece mas 
entusiasmo den hoben pa 
drenta den Union y institu- 
cionnan importante manera 
Cuerpo Policial, Brandweer 
etc.; 4. Pa trece educacion no 
solamente na scol, pero tam- 
be na cas; 5. Pa duna atencion 
y guia pa esnan cu kier wordo 
scucha of compronde y 6. Pa 
enfoca riba e importancia di 
comunicacion entre otro pa 
evita violencia. 


Un di a gran desafionan di e 
organisacion pa e proyecto ta 
e falta di fondo suficiente pa 
por percura e miho recurso- 
nan y cuido pa e hobennan 
den e proyecto. Pa esaki, Sra. 
Perdomo a expresa cu e or- 
ganisacion tin varios manera 
pa recauda fondo, cual ta in- 
clui bendemento di T-shirt, 


competencia di video men- 
sahe, hersengymnastiek y un 
“Banner y Sticker Aktie”, den 
cual tur e comunidad di Aru- 
ba por participa pa contribui 
na e causa aki. 


Robert Maduro di Departa- 
mento di Cultura a expresa 
e aporte di e instituto pa e 
proyecto, remarcando cu ta 
importante pa educa hoben- 
nan di e norma y balornan di 
nos cultura, ya cu cada cul- 
tura ta trece cune un men- 
talidad. Tambe el a expresa cu 
e meta ta pa “hiba asistencia 
profesional pa e hobennan.” 


Tambe presente na e confer- 
encia tabata tres comercian- 
tenan local cu tambe a ofrece 
nan apoyo na e organisacion 
y e proyecto. Melvin Boek- 
houdt di Hyper Design Pro- 
ductions y Sandra Reyes di 
Reyes Body & Welding Shop 
a expresa e importancia pa 
comerciantenan uni pa com- 
bati e epidemia aki riba e isla, 
remarcando cu e proyecto aki 
ta “un potencial grandi cu tin 


cu explora.” 


Tambe presente tabata Chal- 
dira Vis, ken ta un victima di 
violencia. Durante e confer- 
encia, Vis a conta un tiki di 
su experencia ora Perdomo 
a acerc’e pa e proyecto y el a 
enfatisa cu e organisacion tin 
su apoyo “all the way”. 


Pa finalisa, Sra. Xiomara Per- 
domo a gradici e gerente di 
The Old Cunucu House, Ar- 
turo Oduber, pa por a anfitri- 
ona e conferencia na e restau- 
rant y na tur sponsornan cu 
a duna aporte pa e proyecto. 
Tambe el a subraya e impor- 
tancia di e rol cu e comuni- 
dad, gobierno y otro instan- 
cianan tin den e lucha contra 
violencia. “Bo por kibra mi 
pia y man, pero nunca mi 
bos,” el a sigura. 


Pa mas informacion, por 
tuma contacto via telefon na 
7439916. Pa locual ta encera 
entrega di video mensahe, 
por manda esaki na 5601065 
y 5697477. 

Ora kier pone ehemplo 
( positivo o negativo ) 
pa pueblo tene cuenta 
o pa pueblo cambia su 
situacion , semper ta bon 
pa duna un o mas bon 


ehemplo tambe. 


Den caso di sobrepeso , ta 
asina dificil pa SALUBRI- 
DAD publica si e sobrepeso 
na DVG ( di tur empleado ) 


, na Conseho di Minister ( 
di tur Minister ) y na Parla- 
mento ( di tur Parlamentario 
) ta cuadra o no ta cuadra cu e 
75% aparentemente di pueb- 
lo di Aruba ? 


Skirbi pa Robert Arends 
75% tin sobrepeso ? 


Tienda di educacion: 
Un bida di un mayor balansa tambe tin beneficio pa e yiunan 


Como mayor nos tin dife- 
rente tarea pa cumpli cu 
ne den nos bida diario. 
Como mama of tata nos 
deber primordial ta pa 
provee proteccion y ali- 
mentacion. Apart di es- 
akinan, stimacion y tambe 
cariño ta hopi esencial. 
Pero nos no mester lubida 
riba locual ta mas impor- 
tante pa nos propio bien- 
estar, cual ta cuido propio 
y esaki ta encera un bida 
balansa. 


Hopi di nos como mayor ta 
pone nos mes na di dos lugar, 
lubidando di pone atencion 
na nos necesidadnan prome 


pa despues por brinda nos 
yiu(nan) e debido atencion. 
Aki ta unda cu nos di Sticht- 
ing Tienda di Educacion kier 
para keto na e tema di luna pa 
asina conscientisa mayornan 
di e importancia di biba un 
bida balansa como mayor. 


Con un mayor por biba un 
bida balansa? 
E contesta pa e pregunta aki ta 
encera cu un mayor lo mes- 
ter domina e abilidad di por 
siña bisa NO ora ta necesario. 
Pues e lo por causa confusion 
y lo por laga un persona sinti 
incomodo. Esencial den esaki 
ta cu ta pone prioridadnan 
responsabel como persona y 


ta tuma decision segun e es- 
cogencia aki. Un otro aspecto 
pa biba un bida den balansa ta 
siña pone limite. 


Un siman tin 7 dia, cada dia 
ta consisti di 24 ora. Bisando 
esaki nos como mayor mester 
para keto na e hecho cu tem- 
po ta valioso y pues nos mes- 
ter inverti conscientemente. 
Inverti den nos mes, inverti 
den nos yiu(nan), inverti den 


locual ta haci nos feliz. Re- 
flexiona tur dia y evalua kico 
por bay otro of miho pa un 
siguiente ocasion. Corda sea 
realistico na tur momento. 


Inverti awe pa beneficia 
mañan 
Inverti den nos mes, inverti 
den nos yiu(nan) y inverti 
den locual ta haci nos feliz. 
Reflexiona tur dia y evalua 
kico por bay otro of miho 


pa un siguiente ocasion. Ta 
un ehempel pa nos yiu(nan). 
Muchanan lo imita nos mas 
di locual nos ta haci cu locual 
nos ta bisa. Pues sea consci- 
ente di nos actonan, nan lo 
ripiti nos comportacion den 
un futuro cercano. Esaki ta 
motibo cu mayor y educador 
tin un tarea esencial den bida 
di muchanan. Sea un bon 
ehempel pa nos future gen- 
eracion nan. 


Pa pregunta con por trece un 
balansa den bida como may- 
or Yama 161 cual ta Tienda 
di Educacion di dialuna pa 
diabierna entre 8 am – 6 pm. 
Tienda di Educacion ta spe- 
cialisa den duna guia y sosten 
na mayor of educador du- 
rante e desaroyo di un menor 
entre 0 – 18 aña. Tienda di 
Educacion ta situa den edi- 
ficio di Centro Pa Hoben y 
Famia, Sabana Blanco 68-C. 
Por contact Tienda di Educa- 
cion di dialuna pa diabierna 
via 161, Facebook Messen- 
ger of e-mail info@tdea- 
ruba.com. Pa semper por 
keda informa like y follow e 
Facebook & Instagram Page. 
Tambe por bishita e Website 
y YouTube Channel pa mas 
informacion. 


Corda cu locual cu bo planta 
awe, bo lo cosecha mañan. 


Disclaimer: Opinion ta un seccion di Bon Dia Aruba specialmente pa brinda oportunidad na lectornan 
individual pa expone nan opinion. Contenido publica di ningun manera ta refleha opinion di Bon Dia 
Aruba y ta pa responsabilidad exclusivo di e organisacion/individuo cu ta ofrece esaki pa publicacion. 
Bon Dia Aruba ta reserva e derecho di no publica texto ofreci, si esaki segun e medio no ta cuadra cu 
e normanan di decencia cu nos ta mantene, pa evita contenido cu ta innecesariamente ofensivo. Esaki 
suheto na evaluacion exclusivo di Bon Dia Aruba. 

Pa alrededor di 4:55pm 
riba diamars, chauffeur di 
un vehiculo Toyota Dou- 
ble Cabine color preto a 
keda deteni durante un 
control di trafico cerca di 
Pos Chiquito pa verifica 
cu ta cumpli cu normanan 
di transito. 


A resulta cu e chauffeur di e 
auto no por a presenta un ri- 
jbewijs valido, locual ta casti- 
gable segun articulo 10 para- 
graf 1, en conhunto cu arti- 


culo 21 di Ordenansa Nacio- 
nal di Trafico riba Caminda. 


Como resultado, a aresta e 
chauffeur y a transport’e na 
warda di polis na San Nico- 
las. Aki tambe a bin resulta cu 
e chauffeur ta un Venezolano 
cu a yega Aruba na 2016, y te 
na e fecha actual no tabatin 
permiso di residencia. A pasa 
e persona over na Guarda 
Nos Costa kende a bay cu e 
sospechoso. 
Potret ilustrativo. 


Durante control di trafico, 
persona sin rijbewijs tambe 
tabata indocumenta 


Santa Rosa ta transforma 
area seco den plantacion di 
banana y bacoba 


Recientemente riba su pa- 
gina di Facebook, Depar- 
tamento di Agricultura, 
Cria y Pesca, Santa Rosa a 
comparti dos potret. Uno 
saca na 2020 y e otro ac- 
tual, mustrando con nan 
a transforma un area seco 
den un plantacion. 


“Asina na Santa Rosa, nos 
mes a planifica pa poco poco 
crea mas plantacion y area 
nan berde cu por aporta 
cu fruta/berdura, matanan 
chikito y simia natural pa 
bende cu nos cunukero- 


nan”, a indica riba nan post. 
“Pero e parti mas importante 
ta pa mira un area cu tabata 
hopi seco transforma den un 
bunita plantacion di matanan 
di bacoba y banana.” 


Ademas, Santa Rosa ta indica 
cu ta usa practicanan sos- 
tenible den nan plantacion: 
“Pa mantene nan asina bon 
cuida, nos ta recicla tur awa 
di e stalnan di Porco cu ta 
wordo colecta den un tanki y 
via pomp esaki ta wordo usa 
pa irigacion di diferente ar- 
eanan di plantacion.” 


Ministerio Publico lo bende varios boto na 
findishi fin di luna 


Ministerio 
Publico 
lo 
bende diesdos boto na 
findishi riba diabierna 24 
di maart 2023. Ta trata di 
botonan cu ta na Marin- 
ierskazerne na Savaneta. 
Tur ta boto cu a cay den 
man di Kustwacht. E bo- 
tonan aki no tin mester 
di wordo warda mas y por 
wordo bendi na esun cu 
ofrece mas cen pa nan. 


Mescos cu tempo a bende 
botonan den añanan anterior, 
bo persona tin cu inscribi di 
antemano na Ministerio Pu- 
blico. Esakinan ta e reglanan: 


Bo por inscribi te diabierna 
17 di maart 2023 na Ministe- 
rio Publico via ann.angela@ 
omaruba.aw. Bo por opta 
tambe pa yama Sra. Angela 
na Ministerio Publico na tel. 
521-4135. Despues di 17 di 


maart 2023 INSCRIPCION 
TA CERA. 


Ora di inscribi mester inclui: 
- Nomber 
- Fam 
- Fecha di nacemento 
- Pais di nacemento 
- Number di ID (di bo ID, 
paspoort of rijbewijs) 
- Number di telefon. 


Unicamente 
personanan 
cu a inscribi na OM mag di 
meld riba 24 di maart 2023 
pa 10or di mainta na entrada 
di Marinierskazerne pa wak e 
botonan y duna un oferta por 
escrito riba e boto cu nan ta 
desea pa cumpra. 


Ora bo presenta na porta di 
Marinierskazerne, bo mester 
mustra e mes ID cu bo a in- 
scribi cune. Si bo no tin esey 
cu bo, bo lo no haya entrada. 


Muchanan no por drenta. 


Si bo persona resulta esun cu 
a haci e oferta mas halto, lo 
tuma contacto cu bo. Despu- 
es bo por pasa e placa na 
banco. Pago por solamente 
via 
TRANSFERENCIA 
BANCARIO. Bo mester pasa 
placa na banco. No por swipe 
ni paga cu cash mas. 


E boto ta wordo entrega un- 
abes mustra e recibo di pago, 
e contrato di compra y e ID 
di e cumprador. 


E cumprador lo wordo infor- 
ma despues tocante e fecha 
cu e por busca e boto. Minis- 
terio Publico no ta duna nin- 
gun garantia riba e estado di e 
botonan. E benta ta bay ‘as is 
where is’. E cumprador mes 
ta percura pa transporte. 

Autoridadnan Hulandes kier usa base di dato priva 
di DNA pa casonan cu no a cera ainda 


(NLTimes) - Autoridadnan na 
Hulanda lo sigui cu plan pa usa 
base di dato priva di DNA pa yuda 
resolve casonan criminal serio 
unda cu no a haci ningun avance. 
Ministerio Publico (OM) y Neth- 
erlands Forensic Institute (NFI) 
tin plan di usa e base di dato di 
DNA for di agencianan comer- 
cial cu ta colecta e muestranan 
aki di clientenan cu kier haci in- 
vestigacion genetico. 


Autoridadnan ta spera cu nan lo 
por usa un rango mas amplio di 
muestranan genetico pa por haya fa- 


miliarnan cercano of distante di per- 
sonanan involucra den crimen, nan a 
anuncia dialuna. “Na Merca, e meto- 
do aki a ser usa prome den aña 2018, 
y ya caba a causa un avance den mas 
o menos 550 caso cu tabata stanca,” 
OM a splica. Tambe nan a alega cu 
autoridadnan di Suecia a usa e met- 
odo pa resolve un asesinato den aña 
2004 y cu investigadornan Noruego a 
logra resolve un caso di aña 1999. 


OM y NFI kier a cuminsa cu dos 
casonan Hulandes unda ta trata di 
asesinato pa mira si e metodo tambe 
lo causa un avance na Hulanda. No a 


revela detaye di niun di e dos crimen, 
sinembargo tin material di DNA di 
un sospechoso desconoci den un di e 
caso, y e otro caso ta trata di un vic- 
tima cu te ainda no a identifica. “Si 
e test ta exitoso, ciertamente nos lo 
mira posibilidad di usa e metodo aki 
den otro casonan sumamente serio 
cu ta cumpli cu e criterio necesario pa 
haci uso di e metodo aki.” 


Pa awo, OM y NFI lo usa e base di 


dato di DNA di GEDmatch y Fami- 
lyTreeDNA, dos compania comercial 
na Merca. Nan a selecta e negoshinan 
aki pa motibo cu hopi persona Hu- 
landes ta manda nan dato pa motibo 
cu hopi di e residentenan na Merca 
tin raiznan Europeo. Adicionalmente, 
nan ta permiti nan usuarionan duna 
nan consentimento pa permiti autori- 
dadnan usa nan DNA pa yuda resolve 
investigacionnan criminal. 


Prome Minister Evelyn Wever-Croes: Den nomber di paisnan den Reino Hulandes, 
Prome Minister a dirigi un discurso den e debate 
general CSW 67 na Nacionnan Uni 


Na Nacionnan Uni, New 
York ta tumando luga e 
debate general CSW 67, 
Commission on Status of 
Women. Un biaha mas, 
Prome Minister ta lidera 
e delegacion di Reino Hu- 
landes. Diamars atardi, 
Prome Minister a dirigi 
su discurso riba e tema di 
Hende Muhe y Tecnologia 
enfatisando kico Aruba ta 
haciendo pa promove par- 
ticipacion di hende muhe 
den e area di tecnologia y 
innovacion. 


Durante su discurso, Prome 
Minister a enfatisa riba e im- 
pacto cu e transformacion 
pa digitalisacion tin riba e 
bida diario di cada persona. 
E transformacion aki a trece 
cu ne hopi oportunidad pa 
loke ta trata igualdad di gen- 
ero pero tambe hopi riesgo. 
E ta keda na nos como hende 
muhe pa probecha di e opor- 
tunidadnan cu innovacion 
digital tin pa ofrece. E repre- 
sentacion di hende muhe den 
STEM, ICT Y R&D ta hopi 
crucial mirando cu ainda es- 


akinan ta ser domina pa e ser 
masculino. 


Prome Minister a splica cu 
mundo henter ta confrontan- 
do retonan grandi pa cu in- 
flacion y cambio climatico 
y a realisa cu e contribucion 
di tur genero ta necesario pa 
por enfrenta e retonan. Pa 
cu esaki mester uza e poten- 
cial grandi cu hende muhe 
tin den esaki. Hende muhe 
y mucha muhe tin potencial 
grandi pa contribui na un fu- 
turo berde y digital lagando 
niun hende atras y p’esey nan 
participacion igual den esaki 
ta necesario. 


Na Aruba, e laboratorio na- 
cional di innovacion, tin 
como meta pa crea interes 
di mucha muhenan jong pa 
sigui un carera den ciencia, 
technologia, 
ingenieria 
of 
matematica. Universidad di 
Aruba tambe a establece un 
programa di Bachelor, Mas- 
ter y PHD cu enfoke riba 
desaroyo sostenibel pa e is- 
lanan chikito den desaroyo 
(SISSTEM) cu actualmente 


ta consisti di un participacion 
di 56% di hende muhe. 


“Tecnologia ta e caminda pa 
futuro y ta e area cu hende 
muhenan casi no ta repre- 


senta. Awor ta e momento pa 
nos enfoca y crea mas opor- 
tunidad pa hende muhe den 
e area aki, y sostene partici- 
pacion di hende muhe den e 
area di tecnologia. Sino, nos 


lo perde tur e avansenan cu 
hende muhenan prome cu 
nos a logra. Hunto nos por 
logra esaki”, Prome Minister 
Evelyn Wever-Croes a en- 
fatisa. 

Dos luna di prison pa 
fanatico di PSV cu a ataca 
portero di Sevilla 


(NLTimes) – Un homber 
di 20 aña for di Roermond, 
kende a ataca e portero di 
Sevilla durante un partido 
entre PSV y e club Spaño 
dia 23 di februari, a keda 
sentencia cu tres luna den 
prison, di cual uno ta sus- 
pendi. 


E corte na Oost-Brabant 
tambe a impone un prohibi- 
cion di dos aña di drenta of 
acerca e stadion Philips na 
Eindhoven ora PSV ta hun- 
gando partidonan na cas. 
E sostenedor di PSV a subi 


e cancha den etapanan final 
di e partido y a ataca portero 
Marko Dmitrovic. E portero 
a defende su mes y a tira e 
homber riba suelo. Guardi- 
anan di seguridad rapidam- 
ente a bay cune. 


PSV despues a revela cu e 
sospechoso, Dylano K., no 
mester tabata den e stadion 
pa cuminsa – e municipali- 
dad di Eindhoven a pone un 
orden di alehamento riba dje 
despues di dos violacion rela- 
ciona cu futbol. 


Presidente di IOC, Thomas Bach ta yega 
Aruba diabierna awor 10 di Maart 


E siman aki, e comuni- 
dad deportivo di Aruba ta 
ancioso pa ricibi e man- 
datario mas halto di de- 
porte na Mundo, esta Sr. 
Thomas Bach, presidente 
di Comite Olimpico In- 
ternacional (IOC). Hunto 
cu Sr. Bach lo bini tambe 
un delegacion di ehecu- 
tivonan di Panam Sports y 
Olympic Solidarity. 


Pero ken realmente ta Sr. 
Thomas Bach? 
Sr. Thomas Bach ta naci 29 
December 1953 na Alema- 
nia y ta di profesion abogado 
como tambe un ex-miembro 
di e ekipo Olimpico di esgri- 
ma y medayista di Oro Olim- 
pico den e Weganan Olimpi- 
co di Montreal. 


Sr. Thomas Bach ta den su 
9 aña como presidente di 
Comite Olimpico Interna- 
cional( International Olym- 
pic Committee) esaki desde 
10 di september di aña 2013. 
Bach tabata tambe un miem- 
bro di comite di ehecutivo 
di e Confederacion Olim- 
pico Aleman. Bach ta tambe 
e prome campeon Olimpico 


cu a keda eligi como presi- 
dente di Comite Olimpico 
Internacional. 


Sr. Thomas Bach a keda eli- 
gi pa un termino di 8 anja 
como IOC President na e 
125th IOC Session na Bue- 
nos Aires, Argentina na sep- 
tember 10 di anja 2013. Cu 
49 voto den e ronda final, 
e la sigura e votonan may- 
oritario y a keda eligi. Bach 
a reemplasa Jacques Rogge 
cu a sirbi como presidente 
di IOC for di 2001 to 2013. 
Bach a wordo reeligi pa su di 
dos termino como presidente 
na e 134th IOC Session esaki 
na 2019 y lo keda te cu 2025. 
Durante su presidencia te 
cu awor, Sr. Thomas Bach a 
wordo reconoci cu diferente 
honor pa su excelente trabou 


desplega den deporte esaki 
rond mundo, por ehempel 
na Polonia, Grecia, Tunesia, 
Spaña, Sur Korea y Hapon. 


Actualmente 
Sr. 
Thomas 
Bach hunto cu un delegacion 
di miembronan di e comite 
di ehecutivonan di Panam 
Sports y Olympic Solidar- 
ity ta den un gira den Cen- 
troamerica y Caribe unda 
nan ta bishitando varios pais, 
incluyendo Aruba e weekend 
binidero. Presidente Bach 
ta bishitando e paisnan/is- 
lanan den Caribe caminda 
tin miembronan di Comite 
Olimpico Internacional. E 
ta bishita nan y e NOCs di e 
paisnan. 


Texto y potret di Comite 
Olimpico Arubano. 


Apertura oficial di Copa San Nicolas 2023 


Weekend ultimo, Minister 
Endy Croes a presencia e 
gran apertura di Copa San 
Nicolas 2023 y Torneo 40 
plus na veld di Madushi 
Stars. Copa San Nicolas 
2023 ta organisa pa Crush 
Power Softball Team. E 


aña aki ta e 21 edicion di 
Copa San Nicolas y ta 
dedica na Sr. Petrus Geer- 
man y Sr. Ronnie Geer- 
man. 
E torneo a cuminsa dia 4 di 
maart y lo finalisa dia 23 di 
april. Durante 7 siman largo 


comunidad di Aruba por 
disfruta tur diasabra y diado- 
mingo di wega di softball riba 
veld di Madushi Stars. Un 
total di 14 ekipo ta participa 
den e dos torneonan; di cual 
6 ekipo den Copa San Nico- 
las 2023 y 8 ekipo den e Tor- 


neo di 40 plus. Endy Croes a 
tira prome bala pa asina duna 
inicio na e torneo. 
Concluyendo, Minister Endy 
Croes ta manda palabranan di 
pabien na Crush Power Soft- 
ball Team cu apertura di un 
excelente campeonato. Man- 


datario di Deporte ta desea 
ekipo cu ta participando hopi 
exito. Minister Endy Croes 
ta invita y encurasha comu- 
nidad di Aruba pa bishita 
Madushi Stars den fin di si- 
man pa duna sosten y apoya 
nos deportistanan. 

Nos ta biba den un tempo 
cu ta anti-religion. Nos a 
mira Miguel Mansur pidi 
pa declara religiosonan pa 
persona non grata, revoca 
nan permiso di estadia y 
deporta nan. Milton Pon- 
son a yama nan taliban di 
Aruba, mientras cu otro- 
nan ta yama tur religioso 
anticua y ignorante. 


Algun dia pasa partido AVP 
a post e siguiente mensahe 
riba su pagina di Facebook: 
“Locual Dios tin p’abo niun 
hende por kite.” Mesora un 
grupo cu ta yama su mes 
AMEN (Atheist Movement 
& Education Network) a 
contesta riba FB: “Ridicules. 
Partido politiconan tin cu 
siña mantene nan creencia 
leu di politica, y stop di duna 
hende speransa fofo. Ningun 
dios tin pa’bo. Ta abo mes 
tin cu lanta tur dia y traha 
pa logra locual bo kier. Asina 
nos ta hiba nos pais dilanti cu 
resultado berdadero. Nos si 
ta duna tips valioso cu bo por 
haci algo cu ne. No depende 


riba un ser ficticio pa logra bo 
metanan.” 


Locual e ateistanan ta lu- 
bida ta cu hopi biaha nos 
tin miedo. Nos no kier en- 
frenta nos retonan. Bida ta 
caotico y p’esey ta dificil pa 
nabega bida. Pero un cristian 
democrata sa cu un filosofia 
di bida ta yuda enfrenta e re- 
alidad caotico. Un filosofia di 
bida ta yuda combati nos an- 
siedad, regula nos emocion y 
guia nos den nos relacionnan 
diario. Sin un filosofia di 
bida, bida no tin proposito 
y nos ta sinti nos mes bashi, 
perdi y hasta desespera. Esaki 
no ta conta solamente pa nos 
bida personal. Den politica 
ta mescos: nos mester tin un 
filosofia politico pa nos na- 
bega e realidad politico, sino 
nos ta bira manera un sinfin 
di politico cu ta djis grita algo 
pa agrada e publico. Mientras 
tanto e politico ey mes no tin 
alma ni principio. 


Ami a kies pa ta un cristian 
democrata. Mi pensamento 


politico ta basa riba ideanan 
cristian. Mi ta kere cu Bijbel 
ta un fuente importante di 
inspiracion pa nos accionnan 
politico. Mi ta kere cu un ser 
humano ta un ser social cu 
un necesidad pa crece, de- 
saroya y florece. E desaroyo 
ey solamente ta posibel ora 
nos ta conecta cu otro, res- 
petando e dignidad cu Dios 
a duna cada persona. Pa por 
desaroya nos mester tin lib- 
ertad pa por scoge con nos ta 
duna contenido na nos bida, 
sin perde for di bista e dere- 
chonan di otro. P’esey cuido 
pa cu nos prohimo, e maneho 
responsabel di nos natura- 
lesa y recursonan y e cuido 
di nos organisacionnan civi- 
co – manera famia, Iglesia y 
empresanan – ta di suma im- 
portancia. Na final di dia un 
cristian democrata ta kere cu 
Dios tin un plan pa cada un di 
nos por alcansa nos maximo 
potencial. 


Como cristian democrata mi 
ta kere cu nos mester percura 
pa organisacionnan civico 


ta fuerte y independiente. 
Mi tin un fuerte conviccion 
cu un comunidad fuerte ta 
consisti di organisacionnan 
civico solido. Gobierno mes- 
ter respeta y apoya e respon- 
sabilidad personal di cada 
un di e institucionnan aki. 
Gobierno tin e solo tarea di 
apoya, sostene y facilita e 
comunidad consistiendo di 
famia, Iglesia y empresanan, 
pa funciona debidamente. Ta 
ora e organisacionnan den 
sociedad civil no ta funciona 


adecuadamente gobierno tin 
un responsabilidad pa actua. 
E ideanan aki nos por resumi 
den tres palabra: autonomia, 
subsidiaridad y solidaridad. 


Mi speransa ta cu nos por 
comparti e conviccionnan 
aki, pa asina hunto nos crea 
un sociedad cu un base firme; 
un sociedad cu ta activa cada 
persona pa crece, desaroya y 
florece! 


Parlamentario mr. dr. Ryçond Santos do Nascimento: 
Mi a afilia mi mes na AVP, pasobra AVP ta un partido cristian democrata 


Drs. Mervin Wyatt-Ras (AVP): 
Gobierno mester informa mas di e proteccion di data 
cu kier bin cune den Rijkswet 


E parlamentario di AVP 
a resumi algun di e topi- 
conan cu a trata durante 
e di dos jornada di IPKO 


e siman aki na Corsou. 
Un cu sigur a resalta ta un 
presentacion cu a bin di 
sorpresa tocante protec- 


cion di data como parti 
di e Rijkswet. Represent- 
antenan di Aruba, mescos 
cu di otronan islanan den 
Caribe Hulandes a reac- 
ciona riba e informacion 
inespera aki y a conclui 
cu mester di mas informa- 
cion prome cu por formu- 
la un posicion riba dje. 


Tabatin discusion entre dife- 
rente grupo di trabou camin- 
da a papia di pobresa y em- 
pleo cu tur e paisnan di acu- 
erdo cu pobresa a aumento 
door di pandemia, pero tam- 
be door di e condicionnan cu 
tin inclui den e Landspakket 
duna na e islanan di Caribe 
Hulandes. 


Pa loke ta enseñansa, a mani- 
festa cu mester di, ademas di 
un miho supervision y regu- 
lacion riba e diferente scol 
cu ta lantando den e paisnan 
manera 
paddenstoel. 
“Ta 
importante pa keda papia di 


enseñanza pasobra ta un parti 
di e landspakketten cu ta bin 
dilanti,” según Wyatt-Ras. 
Mescos ta conta pa e topico di 
clima y medio ambiente. Den 
e ultimo aki ta boga pa mas 
conscientisacion riba cada 
pais y cooperacion entre tur. 


Durante e consulta interpar- 
lamentario bi anual, no tur 
pais ta di acuerdo cu loke nan 
a haya pa tende tocante pro- 
teccion di data. “Nos a haya 
nos confronta cu un presen- 
tacion sin informa pakico of 
dicon,” Wyatt-Ras a indica; 
pa cual a palabra cu ta bay 
back na cada gobierno pa 
puntra exactamente kico ta 
loke nan kier cu esaki. 


Entre e preocupacionnan di e 
parlamentario tin e informa- 
cion priva di bo ciudadano y e 
peliger di esaki. Mester salva- 
guardia nan siguridad y mes- 
ter ta hopi cla kico e ta, segun 
e parlamentario di AVP. Isla- 


nan ta haya e impresion cu 
a base di e Landspakket kier 
atende cu cierto topico den 
IPKO, pero no por laga Hu- 
landa impone, mientras cu di 
nan banda, islanan CAS tam- 
be tin aspectonan cu nan ta 
haya ta importante pa atende 
y no cu e ta bin riba agenda 
riba instruccion di Binne- 
landse Zaken (BZK). 


Asunto cu ta regarda e infor- 
macion priva di ciudadanon- 
an ta hopi delicado y nos kier 
haya tur informacion di gobi- 
erno. Topico di proteccion di 
data como parti di Rijkswet ta 
algo cu AVP ta pidi Gabinete 
Wever-Croes II pa bin Parla- 
mento papia di dje. 


Mester salvaguardia e priva- 
cidad di nos ciudadanonan. 
Gobierno mester comparti 
cu Parlamento kico e idea 
tras di proteccion di data den 
Rijkswet. 


A19 
Diahuebs 9 Maart 2023 


mr. dr. Ryçond Santos do Nascimento (AVP): 
Minister Endy Croes ta monta un show cu lotto pa gaña wow'i hende 


“Claramente Endy Croes 
ta biba den un mundo di 
fantasia,” esey ta e con- 
clusion cu parlamentario 
mr. dr. Ryçond Santos do 
Nascimento a yega na dje 
despues di a mira e con- 
ferencia di prensa cu e tit- 
ular di deporte a duna na 
inicio di e siman aki. 


Croes kier profila su mes 
como e libertador di Fun- 
dacion Lotto Pa Deporte 
(FLPD) mey mey di un show 
caminda a uza e himno di 
Aruba y un film pa purba 
convence hende cune, sigui 
pa su discurso. Te hasta a bin 
cu cifra falso di cuanto Can- 
ada tabata y ta bay keda cune 
como comision. 


Santos do Nascimento: “Ta 
ora pa nos realisa nos mes cu 
Endy Croes no ta su so. E no 
ta su so den e mundo di fan- 
tasia, di fabula; e no ta su so 
den e mundo di storia. Den 
nos politica tin tanto storia 
yen di heroe y hasta spirito. 
Esey ta locual nos ta bibando 
aden. Pero a bira ora pa lanta 
fo’i soño, pasobra e realidad 


ta cu si Fundacion Lotto pa 
Deporte mester di un hende 
pa salb’e, esey no ta Endy 
Croes, pasobra e tin custum- 
bernan straño.” 


Durante e conferencia di 
prensa semanal di Partido di 
Pueblo Arubano (AVP) teni 
pafo di edificio di Funda- 
cion Lotto Pa Deporte den 
Paardenbaaistraat, e parla- 
mentario a mustra e famoso 
rapport di Ernst & Young 
cu Endy Croes ta bringando 
actualmente den corte pa 
haya mas cu 3 miyon florin. 
Si Endy Croes gana e caso, 
ta FLPD mes ta esun cu lo 
mester paga e suma aki na e 
minister. Cu el a entama e 
caso aki ta, riba su mes, un 
conflicto di interes. E ta un 
conflicto di interes, falta di 
integridad propio y falta di 
seriedad pa cu integridad pu- 
blico cu e bendicion di Ev- 
elyn Wever-Croes. 


E parlamentario a splica cu e 
rapport ta bisa, entre otro, cu 
ora cu Endy Croes tabata na 
cabes di Fundacion Lotto pa 
Deporte, el a percura pa cera 


contract cu Quality Promo- 
tions, cu Quality Marketing 
& Entertainment; a percura 
pa tin contract cu Ecro Real 
Estate & Construction, con- 
tract cu Sofienne Holding, 
Radio FM 95 N.V. y Solo di 
Pueblo, ademas di Edmond 
Croes Broadcasting Compa- 
ny y Papa Johns Pizza. 


Basa riba esey, e rapport ta 
indica: “Uit de financiele 
administratie pa FLPD is ge- 
bleken dat in de onderzoeks 
periode door FLPD ruim 5 
miljoen is betaald aan bed- 
rijven van de heer Edmond 
Croes en/of direct aan de 
heer Edmond Croes.” For 
di e administracion finan- 
ciero di Fundacion Lotto Pa 
Deporte a saca afo cu den e 
periodo cu a investiga, Fun- 
dacionLotto Pa Deporte a 
paga mas di 5 miyon florin na 
e companianan di Edmond 
Croes y/of directamente na 
señor Edmond Croes. 


E argumento di Endy Croes 
no ta cu e no a haci loke e 
rapport ta bisa, pasobra ya 
esey a keda proba y sentencia 


na tur nivel di corte. Loke e 
actual minister ta bringando, 
ta e suma; esta cu no tabata 
mas di 5 miyon florin, pero 
3 miyon y algo. Kier men ta 
hungando, segun Santos do 
Nascimento, un wega grandi 
di cu e ta victima y na me- 
sun momento e libertador di 
Fundacion Lotto Pa Deporte. 
“Si nos, como pueblo, no tin 
durf di papia e berdad; ken ta 
bay papie? Si nos no tin durf 
di papia e berdad cu auto- 
ridadnan, con nos autoridad- 
nan ta bay cambia?” Ta pre- 
gunta cu e parlamentario di 
AVP ta haci. “E ta na nos con 


nos kier biba nos bida, si nos 
kier tin miedo of lanta para 
y exigi cambio den goberna- 
cion, cambio den e manera 
con ta goberna e pais aki.” 


Aruba no merece fabula, ni 
spirito, ni pelicula di teror, 
pero seriedad y capacidad, 
invertiendo den e futuro di e 
pais aki. E unico manera cu e 
pais aki ta bay cambia ta si nos 
como pueblo ta lanta y trans- 
forma e pais aki. “Pasobra nos 
no por mas, nos no por afford 
esaki mas pa otro 20 aña. Ta 
imposibel,” asina e parlamen- 
tario a finalisa bisando. 


Parlamentario Ricky Hoek (MEP): 
Frontera cu Venezuela, BSN pa studiantenan y colonialismo 
ta topiconan cu a bin dilanti durante IPKO 


Riba dialuna 27 di februari 2023 e 
respectivo Parlamentonan di Sint 
Maarten, Corsou y Aruba a tene 


nan prome reunion di Tripartite. 
Den e mesun siman aki di 28 di 
februari pa 3 di maart 2023 a tene 
e reunionnan di IPKO (Interpar- 
lementair Koninkrijksoverleg) na 
isla di Corsou. 


Tripartite 
Den e reunion di Tripartite a discuti 
e temanan cu a wordo treci dilanti 
door di e islanan, cu ta entre otro e 
fluho migratorio den reino y e con- 
cepto di un geschillenregeling. E top- 
ico di e fluho migratorio ta relaciona 
na e habrimento di frontera cu Ven- 
ezuela proximamente. Tambe con lo 
atende cu e aspectonan cu ta relata na 
e tema aki na un manera mas efectivo 
y beneficioso pa e paisnan Hulandes 
den Caribe. Pa loke ta e topico di e 
geschillenregeling, e concepto final a 
keda presenta y aproba den e Tripar- 
tite. E dicho concepto aki a keda pre- 
senta y discuti tambe den e reunion- 
nan di IPKO. Un punto importante 
cu a resalta den e Tripartite ta, cu e 
paisnan den reino di e parti Caribense 


lo desea di intensiva nan contactonan 
anual cu otro. 


IPKO 
Durante di IPKO tambe a bin dife- 
rente puntonan importante dilanti. 
Di cual mi persona a discuti y elab- 
ora principalmente riba e topiconan 
di educacion y e pasado di sclavitud 
y colonialismo. Pa loke ta concerni 
e topico di educacion, mi persona 
a señala riba dos punto importante 
pa Aruba. Punto 1 ta e rapport di e 
Ombudsman di Hulanda caminda ta 
splica di e situacion di e studiantenan 
Arubiano compara cu esnan di e isla- 
nan BES na Hulanda. Den cual studi- 
antenan Arubiano tin un problema cu 
ricibi un BSN-nummer mas pronto 
cu ta posibel pa asina nan por registra 
na e gemeentenan na Hulanda. Sin e 
BSN-nummer studiantenan no por 
haya cas, habri cuenta di banco, etc. 
Tambe mi a trece dilanti e punto di 
LVB (Lichtverstandelijke beperking) 
cu ta hopi importante si Hulanda lo 
por brinda sosten di experticio riba e 


punto aki. Esaki lo por yuda nos ho- 
bennan na Aruba y tambe otro isla- 
nan tanto den e area di educacion y 
mantene nan for di cay den man di 
husticia. 


Tambe mi persona elabora riba e tema 
di e pasado di sclavitud y colonialis- 
mo. Pa Aruba (y tambe e otro paisnan 
den reino), ta importante cu Aruba 
por haya acceso na e documentonan 
historico cu ta den archivonan na 
Hulanda, London, Sevilla y Coro. Cu 
acceso na e documentonan aki, Aruba 
por sigui cu su proyecto di digitalisa- 
cion di su historia y tambe aporta na 
e historia y formacion di curiculo di 
enseñansa mas amplio y concreto den 
Reino Hulandes. 


E reunionnan di Tripartite y IPKO ta 
y lo keda importante pa fortifica a rel- 
acionnan den reino y tambe pa e pais- 
nan por sostene otro y hunto traha na 
e desaroyo di e ciudadanonan di Re- 
ino Hulandes. 

Resultado Sorteo 
maart 8, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



X2 


4273 


www.lottoaruba.com 


resultado : sorteo 08 Maart 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


4311 
500.000,- 


x Jackpot 
x Match 4+ 


Proximo Jackpot 


FP 


298 


x Jackpot 


Sorteo # 3849 
Sorteo # 


Sorteo # 1905 


2711 


2029 


Sorteo # 3849 


5123 


x Jackpot 


x match 4 
x afl. 12,00 


6570 


Sorteo # 3849 


Sorteo # 722 


x afl. 500,00 


x afl.15,00 
x afl 50.00 


Tauro 


Sorteo # 


x afl 8,00 


Mega Ball: 


Proximo Jackpot 


340.000,- 


x match 4 


x Match 4 
53.000,- 


Proximo Jackpot 


Sorteo # 


Sorteo # 


Afl. 440.000,- 




18 
Letter 
K 


0 
0 
8 


161 


0 
4 


136 


0 
0 
0 
0 
0 



7 



X2 
10-17-28-29-30 


09-21-23-33-34 


1686 


www.lottoaruba.com 


resultado : sorteo 08 Maart 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


2545 
525.000,- 


x Jackpot 
x Match 4+ 


Proximo Jackpot 


X3 


574 


x Jackpot 


Sorteo # 7887 
Sorteo # 2369 


Sorteo # 1636 


1376 


9318 


Sorteo # 6931 


2753 


x Jackpot 


x match 4 
x afl. 12,00 


3145 


Sorteo # 5690 


Sorteo # 620 


x afl. 500,00 


x afl.15,00 
x afl 50.00 


Leo 


Sorteo # 


x afl 8,00 


Mega Ball: 


Proximo Jackpot 


340.000,- 


x match 4 


x Match 4 
54.000,- 


Proximo Jackpot 


Sorteo # 


Sorteo # 6055 


Afl. 440.000,- 


anochi 


diario 
Korsou 
super4 
flamingo 


2869 
9894 
0015 
3228 
1759 
7281 
super5 
1971 
0659 
3983 
- 
3278 


Directora di Avondmavo 
Stichting Avondonderwijs Aruba ta anuncia e fecha pa e instaptoets di 
Avondmavo pa aña escolar 2023-2024 


Directiva 
di 
Stichting 
Avondonderwijs 
Aruba 
(SAA) kier informa e co- 
munidad di Aruba cu tin 
e posibilidad pa inscribi 
pa e instaptoets di Avond- 
mavo te cu dia 14 di maart 
2023. 


E instaptoets aki ta pa perso- 
nanan cu kier inscribi pa aña 
escolar 2023-2024, pero no 
ta cumpli cu loke ta wordo 
rekeri pa por drenta Avond- 
mavo. 


Pa mas informacion tocante 
e exigencianan por consulta 
e website di Avondmavo: 
www.avondmavoaruba.com . 


Den caso cu no ta cumpli cu 
loke ta necesario pero ta de- 
sea di inscribi na Avondmavo 
e ora lo mester participa na 
e instaptoets. E instaptoets 
aki ta determina si bo lo por 


bin na remarca pa inscribi pa 
drenta klas 2 di Avondmavo 
den e aña escolar nobo. 


Pa inscribi pa e instaptoets ta 
rekeri lo siguiente: 


Un copia di un ID valido; 
25,- florin di inscripcion. E 
suma aki por wordo paga via 
banco of via swipe na ofi- 
cina di Avondmavo. Num- 
ber di banco: Aruba Bank 
6028090190 . Please tene na 
cuenta cu no ta tuma efectivo 
(cash). Ora di paga via banco 
nota bo nomber completo. 
Inscripcion ta tuma luga via 
nos website: www.avondma- 
voaruba.com 
Tene cuenta cu e inscripcion 


ta completo ora tur docu- 
mento ta uploaded. 


E instaptoets mes lo tuma 
luga dia 22 y 23 di maart 2023 
parti mainta. Mester participa 
na ambos dia pa e instaptoets 
por ta completo. 


Pa cualkier informacion por 
tuma contacto cu oficina 
di Avondmavo na telefoon: 
583-3779 of via e-mail na 
info@avondmavoaruba.com 


Biblioteca Nacional Aruba a 
ricibi un buki nobo pa mucha 


Na Biblioteca Nacional 
Aruba nan a ricibi un buki 
pa mucha nobo pa e col- 
eccion nacional for di au- 
tora, sra. Olga Buckley. Cu 
orguyo y un sonrisa sra. 
Olga a entrega 2 ehemplar 
di su ultimo publicacion. 


‘Bons slip’ ta un buki pa mu- 
cha den dos idioma, publica 
den dos buki separa. Sra. 
Olga Buckley a skirbi e buki 
aki. ‘Bons slip’ ta un buki pa 
tur mucha y mayor scucha, 
lesa y gosa. Louis ta un mu- 
cha curioso cu ta gusta e ca- 
bey di papi y mami y Louis e 
ta gusta cu nan ta diferente, 
e ta gusta cos dushi y holo 
dushi. Louis ta purba, mishi 
y mira y ta comparti su expe- 
riencia na un manera positivo 
y gracioso cu e lesado. 


Biblioteca tin diferente di 
Olga su publicacionnan den 
coleccion. ‘Bons slip’ ta ob- 
tenibel tambe na libreria. 


Ainda tin algun cupo habri pa 
aplica na Kleuter di SKOA 


SKOA ta informa cu tin 
algun cupo so habri pa 
aplicacion 
pa 
inscribi 
muchanan cu ta bay cum- 
insa kleuter e aña aki. 


Mayornan cu ta interesa por 
scoge pa aplica nan yiu(nan) 
na diferente scol di kleuter cu 
ta resorta bou di SKOA, por 
bishita www.skoa.aw pa haya 
un bista y mas informacion 
di e scolnan di kleuter. 


Por haci aplicacion pa inscri- 
bi na kleuter completamente 
online via website www.skoa. 
aw. Por aplica via email na 
aplicacion@skoa.aw. Tambe 
por aplica via WhatsApp na 
+297 748 5995. Ora di apli- 
ca digital mester manda tur 


documentonan cu ta necesa- 
rio pa asina por cumpli cu e 
proceso di inscripcion debi- 
damente. Pa mayornan cu ya 
caba tin yiu inscribi na SKOA 
por haci aplicacion di e yiu cu 
ta bay cuminsa kleuter via e 
sistema di SAS. 


Si ta desea mas informacion 
tocante aplicacion na un scol 
di kleuter di SKOA por bishi- 
ta e website www.skoa.aw 
of por yama na liña directo 
+297 523 1800 den orario di 
oficina. Nos ta recorda may- 
ornan cu ta interesa pa haci 
aplicacion mas pronto cu ta 
posibel paso no tin hopi luga 
mas pa kleuter pa e proximo 
aña escolar. 

San Nicolas 
Oranjestad 


Dokter na warda 


Botica na warda 


Oranjestad: 
del Pueblo 
Tel. 582 1253 


San Nicolas: 
San Lucas 
Tel. 584 5119 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” 
Salmo 33 


Cu inmenso dolor na nos curason, nos ta annuncia 
fayecimento di nos ser stima: 


Elias Vrolijk 
Cariñosamente yama “Mo Lio, Elio of Papa 
Bieuw” 
*20-07-1925 - †05-03-2023 
Mayornan: 
†Alberto y †Inovia Vrolijk-Thiel 
Casa: †Isabel Felicia Vrolijk-Roga 
Yiunan: †Alejandrino “Alex” Vrolijk 
†Ruben Vrolijk 
Lucienne Linarez-Vrolijk 
Elias “Juni” Vrolijk 
Nieto(a)nan: Jodi Josette Vrolijk 
Jeshua Linarez 
Elias Raul “Tito” Vrolijk 
Ryan Vrolijk y Angeline Vrolijk 
Alexina Vrolijk 
Rumannan: †Justina “Chichi” Maduro-Vrolijk 
†Hendrick “Bubu” Vrolijk 
†Julieta “Mamai” Kock-Vrolijk 
†Maria “Pochi” Lampe-Vrolijk 
†Hubertha “Bertha” Vrolijk 
†Aquilina “Shon Ina” Gil-Vrolijk 
Teresita “Chita” Vrolijk 
†Edeltruda “Eddie” Vrolijk 
†Nolita Vrolijk 
Sobrino(a)nan: †Henry Vrolijk, Filomena 
“Mena” Vrolijk, †Nilka Vrolijk, †Juan 
Leoncito “Leo” Vrolijk, Madeliene Vrolijk, 
Melvin Vrolijk, Sharine Vrolijk, †Glenda 
Geerman-Kock, †Maria Filomena ”Mechi” 
Kock, Esther Kock, Mavis Kock, Lilian Kock, 
†Albert Kock, †Emilio Kock, Carmen Leonor 
Gil-Vrolijk. 
Nuero: Juan Linarez 
Nuera: Nancy Vrolijk-Navarro-Osorio 


Demas famia: Vrolijk, Thiel, Kock, Leon, 
Maduro, Lacle, Lampe, Rojas, Gil, Geerman, 
Linarez, Navarro-Osorio, Kirpal, Ossman, 
Croes, van der Berg, Bikker, Wernet. 


Ta invita tur famia, amigo, bisiña y conocir 
pa asisti na acto di entiero cual lo tums lugar 
diahuebs 9 di maart 2023 di 2’or pa 4’or 
di atardi na Royal Funeral Home, despues 
saliendo pa Santana Catolico Paradera 


Jehova es mi Pastor, 
nada me faltará. 
Salmo 23:1 


Cu dolor na nos curason, nos ta participa 
fayecimento di nos ser stima: 


Vincente P. Lampe 
*19-07-1949 - †03-03-2023 


Na nomber di su: 
Casa: Maria Antonia Lampe 


Yiu nan: 
Jandor Lampe 
Ivelisse Lampe 
Evelyn Lampe-Veen 
Romer Lampe 


Ruman: 
Martilia Lampe Curiel 


Nuera: Santa Lampe 


Nuero: Marcel Veen 


Nieto nan: Bryan Veen, Kevin Veen, Lannys 
de Mey, Ismahilyn de Mey, Pamela de Mey, 
Richelisse van den Berg, Stanley Lampe, Perla 
Lampe, Shainy Lampe, Solange Lampe, Kaina 
Lampe, Shandel Lampe, Marianny Lampe, Jader 
Lampe 


Demas famia: 
Lampe, Curiel, Hernandez, Gonzales, van den 
Berg, de Mey, de Jesus, Veen 


Ta invita pa acto di entiero cual lo tuma lugar 
diahuebs 9 di maart 2023 na Royal Funeral 
Home di 9’or pa 11’or di mainta. Despues lo sali 
pa Santana Central Sabana Basora. 


Condolencia lo tuma lugar diaranson 8 di maart 
2023 na Royal Funeral Home di 7’or pa 9’or di 
anochi. 


Nos disculpa si den nos tristesa nos por a lubida 
algun famia of conocir. 

Diahuebs 9 Maart 2023 obituArio 


“My flesh and my heart 
May fail, but God is the 
Strength of my heart and 
My portion forever.” 
Psalm 73:26 


We announce the passing of: 


Nilo Orbase Grajo 
*02-09-1962 - †06-03-2023 


Left to mourn are his: 
Wife: 
Janet Grajo 
Children: 
Abegail Janil van der Velden 


Christopher Neil Grajo 
Son in law: 
Tony van der Velden 
Siblings: 
Myrna Hernando 


Noli Grajo Jr. 


Eddie Grajo 


Edwin Grajo 


Sister-in-law: 
Bhing Cabudol 


Blessie Grajo 


Opportunity for condolences: Wednesday, March 
8, and Thursday, March 9, 2023, at Aurora Funeral 
Home from 07:00 to 09:00 pm 


Cremation will take place on Friday, March 10, 
2023, at Aurora Funeral Home from 10:00 to 11:00 
am. 


Laga tur loke ta spera mi ta 
bunita 
Laga tur locual cu mi encontra 
na caminda ta bunita 
Laga tur locual cu mi laga atras 
keda bunita y 
Laga esakinan termina den tur 
buniteza. 
Cado Wever. 


Cu profundo tristeza nos ta 
anuncia cu a fayece: 
Rey Tromp 
*28-10-1951 - †26-02-2023 


Na nomber di su: 
Esposa: Maria Ramona Reyes 
Yiu di criansa: Jaquelis Cacillas 
Rumannan: Casimiro Tromp 
Cristina Tromp 
Filomena Tromp 
Sobrino(a)nan: Eric Tromp 
Sussy Lacle 
Carlina Ortega 
Israel Ortega 
Xiemena Ortega 
Sarah 
Sharuska 
Miriam Tromp 
Bisiñanan Stima: Linda, Gerlin y Maria 


Demas famia, su amigonan di Madiki, primo(a)nan 
y tur famia Tromp 
Despensa nos si den nos tristeza nos por a lubida un 
of otro persona 
Ta invita demas famia, bisiña, amigo- y conocirnan, 
pa e acto di despedida cual lo tuma lugar Diabierna 
10 di maart 2023, for 2 or pa 4 or di atardi na Aurora 
Funeral Home. Cremacion lo tuma lugar den seno 
familiar. 
Ta lamenta cu despues di despedida no ta ricibi 
bishita di condolencia na cas. 


Jehová es mi pastor, nada me faltara. 
Salmo 23:1 


Nos ta anuncia fayecimento di 


Hilario Dijkhoff 
14 januari 1944 – 5 maart 2023 
“mihor conoci como Jay” 


Na nomber di su: 
Esposa: †Mercedes Dijkhoff-Sanchez 


Yiunan: Carlos Alberto Dijkhoff 
Marianela Dijkhoff & Naichel Scharbaai 


Nieto(a)nan: Sebastian & Soraya, Brandon, Gabriela 
& Miguel, Thiara & Claymore, Daniëlla, Aaliyah 


Bisanietonan: Louay, Nadinah 


Rumannan:† Nicolaas Dijkhoff & Wica 
† Venancio & † Maria Dijkhoff 
Gumersindo & Annie Dijkhoff 
† Bertha Dijkhoff 
Benvenuta Y Canisio Di Vecchia 
Novito Dijkhoff 
Angel & Groxi Dijkhoff 
Violanda & † Nelson Lampe 
Edwin & Dora Dijkhoff 
Margarita & Harrie Aalders 


Sobrino & sobrinanan, Primo & primanan 


Mescos cu famia: Gerardo & Lucina Perez, Jose Co- 
mas y famia 


Bisinjanan: Famia Wiersma, Famia Zhen, Famia 
Martinez 


Demas famia y conocir: Dijkhoff, Sanchez, Galan 
Salamanca, Lobaton Fuchs, Scharbaai, Maduro, 
Lacle, Maria, Lampe, Geerman, Di Vecchia, Eras- 
mus, Goitia, Gomez, Saitch, Martinez, Soto, Co- 
mas, Perez, Benavidez, Kelly, Villegas, Krozendijk, 
Dirksz, Su rumannan Testigo di Jehova. 


ta invita pa acto di condolencia cu lo tuma lugar dia- 
bierna 10 di maart 2023 na Aurora di 7or pa 9or di 
anochi. 


Acto di entiero lo tuma lugar diasabra 11 di maart na 
Salon di Reino di testigo di Jehova na Bubali 5F di 
2or pa 4or di atardi y despues lo sali bai pa santana 
central na Sabana Basora. 


Despensa nos si den nos tristeza nos por a luibida un 
of otro persona. 
Despues di despedida nos no ta ricibi bishita na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Manuel Goncalves Norberto 
*09 maart 1929 Madeira +25 Februari 2023 Aruba 


Na nomber di su: 
Esposa: 
†Nueva Norberto-Rasmijn 


Yiunan: 
†Manuel Juan Benjamin Norberto 
Maria Elizabeth Norberto 
†Maria Angelina Norberto 
Jose Pedro y Eliana Norberto-Teles 
Jose Fernando y Loraine Norberto-Tromp 


Nieto(a)nan: 
Ivo Valdes y Nathalie Kreekel 
Raymond Valdes y Stephanie Donata 
Sarah Norberto na Brasil 
Pedro Norberto na Brasil 
Isabella Norberto 
Carolyne Norberto 


Bisanieto(a)nan: 
Lincoln y Myleight Valdes 


Rumannan: 
†Maria Angelina Gonçalves na Brasil 
†Jose Antônio y Vera Gonçalves Norberto y Famia 
na Brasil 
†Maria Isabel Norberto y Famia na Brasil 
†Maria Rosa Norberto y Famia na Brasil 
†Maria Alda Norberto y Famia na Brasil 
Maria Martha Norberto y famia na Brasil 
Sobrino(a)nan: na Aruba y na Brasil 
Swa y cuñanan: 
Ica Rasmijn y Famia na Hulanda 
†Jose Rasmijn Y Famia 
†Alberto Rasmijn y Famia 
Emerita Rasmijn y Famia 
Felix Rasmijn y Famia na Corsow 
Dilia Rasmijn y Famia 
†Jet Rasmijn y Famia 
Pedro Rasmijn y Famia 


Amigo di cas: Carlito Weller 


amigo y amiganan y conocirnan di Fundaçao Social 
Cultural Portuguesa 
Tur cu a cuide na Cas Cristella 


Demas famia: Norberto, Rasmijn, Valdes, Teles, 
Tromp, Kreekel, Donata, De Cuba, Jansen, Filiciana, 
De Veer, Van der Biezen, Weller, Winterdaal, Shada, 
Maduro, Kock, Ras y van der Linden 


Despensa nos si den nos tristeza nos por a lubida un 
of otro persona 


Ta invita pa e acto di despedida cu lo tuma lugar dia- 
huebs 9 di maart 2023 na Aurora Funeral Home di 
9:00 pa 11:00 di mainta, sigi pa e acto di cremacion. 


A23 

“the Lord gave and the Lord 
has taken away; blessed 
be the name of the Lord” 
(Job 1:21) 


With 
Saddened 
And 
Grateful 
Hearts, 
We 
Announce The Death Of: 


Roland Tennyson Wilson 
Also Known As “Captain” Or “Roly-Poly” 
*06 September 1941----† 04 March 2023 



Circling searchingly in the waters of this world 
in motor merchantships; Navigating the seas of 
happiness through sharing lasting friendships; 
Piloting all my being’s vessels within caring 
memories of beloveds; Fastening moorings steadily 
alongside even distant ports in the afternow 


Children: 
Rauru Wilson & Family (Norway) 
Stefanie Johansson (Norway) 
Janice Wilson (Aruba) 


Siblings: 


Joan Wilson (Aruba) 
Cornelius Wilson (Netherlands) 
Sandra Wilson & Family (Aruba) 
Norman Wilson (Deceased) Bonaire 
Glenn Wilson (Deceased) Aruba 


Grandchildren: 
Theodor, Selma & Aaron Wilson (Norway) 


Nieces & Nephews: 
Guiletta Herold-Wilson & Family (Usa) 
Efia Scuotto-Luis & Family (Curaçao) 
Fedon Wilson & Family (Grenada/Usa) 
Malcolm Wilson (Bonaire) 
Lloyd Wilson & Family (Netherlands) 
Henri Wilson & Family (Aruba) 


In-Laws: 


Marjolein Wilson-Finies 


. Direct & Extended Families: Wilson, Euson, 
Jones, , Marsden, Mcdonald, Brooks, Tearr, Berkel, 
Connor, Martijn, Royer, Granger, Van Aanholt, 
Maxwell, Warner, Richardson, Bosch, Weberstadt, 
Welles, Coffie, Trieu, Van Veen, Van Putten, 
Viapree-Mars, Finies, Bes, Frans, De Wolff, Thode 


Close Friends, Ex-Colleagues And Other Dear 
Ones: In Aruba, Boneiru, Korsou, St Maarten, 
Statia, Saba, The United States Of America, 
Grenada, Jamaica, The Netherlands, The United 
Kingdom, Norway And Australia. 


Most Sincere Apologies To Anyone Inadvertently 
Omitted Hereabove. 


Gratitude To All Who Assisted In Making This 
Stage Of Roland’s Life As Comfortable Possible. 


Ceremonies Allowing Taking Leave Of The 
Deceased And Offering Of Condolences, Followed 
By Cremation, Will Take Place At Pray Funeral 
Home, San Nicolas, From 09:00 To 11:00 Hrs. On 
Saturday 11 March 2023. 


Regretfully 
No 
Other 
Opportunities 
For 
Condolences Will Be Possible.. 


Cu profundo tristesa pero conforme cu boluntad 
di Dios nos ta anuncia fayecimento di: 


Catharina Eugenia Lopez 
*04 September 1926 - †04 Maart 2023 


Na nomber di su: 
Rumannan: 


Helena Lopez 
Mercelina Tromp Lopez 
Pascualita Lopez 


Subrino manera yiu: 


David Abello Lopez & Yuliet Abello Lopez 


Subrinonan: 


Teofilo “Tito” Tromp y famia 
Luis “Luwi” Enrique y famia 
Roberto “Betto” Carlos Tromp y famia 
Justo Lopez y famia 
Regina Schwengle 
Helena Lopez y famia 
Eugenia Lopez y famia 
Manuel Lopez y famia 
Marva Lopez y famia 
Damasco Lopez y famia 
Iris Lopez y famia 
Zulma Lopez y famia 
Soraida Chirino y famia 
Rubin Lopez y famia 
Salvador Lopez y famia 
Linda Koolman y famia 
Robby Koolman y famia 
Lucia Tromp Wever y famia 
Shon Pe Wever y famia 
Rita Wever y famia 
Rosa Dania Wever y famia 
Elizabeth Wever y famia 
Roy Wever y famia 
Angely Cruz Wever y famia 


Amistadnan stima di cas: 


Chela Geerman 
Filomeno “Meno” Wever 
Fillomena Wever 
Lucia Wever 
Marvis Ridderstap Wever 


Cu un gradicimento inmenso na Tito Tromp pa 
cu a yuda na su ultimo momentonan 


Kier a invita tur conocir pa e acto di despedida 
cual lo tuma lugar diabierna 10 di Maart di 9or 
pa 11or di mainta na Pray Funeral Home San 
Nicolaas sigi pa cremacion. 


“Señor bo ta mi fortalesa 
Señor ta mi barranca, mi forti 
Doño dimi alma 
Di ken lo mi tin miedo?” 


Cu dolor na nos curason, nos ta anuncia fayecimento 
di: 



Sra. Elvira Felepina Oduber 
Cariñosamente yama “Tante E of Nani” 
*09-09-1950 - †05-03-2023 


Na nomber di su yiu: 


Zahaira Arends 


Nieta: 


Zoë Arends 


Su rumannan: 


Joseph (Freddy) Oduber 
Clemente y Barbara Oduber 
Walter y Yomaira Oduber 
Oswald (Chin) y Mervelin Oduber 
Nelson y Glenda Oduber 
Mirtha Oduber 
Franklin (Kenky) y Margareth Oduber 
Charles (Chali) y Yolanda Oduber 
Ruben Oduber 
Adelaida Oduber 
Nilo (Gachi) y Grisela Oduber 
Mary Oduber 


Subrina(o)nan y famia: 
Charles, Kenky, Rosie, Giovanni, Jowalt, Walmaira, 
Oslin, Jean-Pierre, Guiselaine, Glenson, Dangui, 
Nelson Jr, Daniel, Charlène, Charleson, Jeanne- 
Marie, Fedor, Dara, Zane, Lionel y Jousselle 


Cuido: Dr. Singh, Lola Geerman, Sandra Koolman, 
Soraya Maduro, Marlon Thode, Rosa Arends y 
Alicia 


Famianan: 
Oduber, Arends, Croes, Jonkhout, Yarzagaray, 
Johnson, Danies, Solognier, Bernstein, Kelly, Palfit, 
Alberts, Spellen, Legito, Arias-Navarro, Faarup, 
Maduro, Bislik, Rasmijn, Donata, Vlajic, De Ponte, 
Gharib, Inocencia, Toppenberg y demas famia 


Ta invita pa acto di condolencia y despedida cual lo 
tuma lugar na Aurora Funeral Home diahuebs 9 di 
maart 2023 di 1’or pa 4’or di atardi. Cremacion lo 
tuma lugar despues den seno familiar. 


Despensa nos si den nos tristeza nos por lubida un 
of otro famia 


Disculpa nos pero despues di despedida nos no ta 
ricibi condelencia na cas 


Embes di flor of krans lo tin un box disponibel di 
Koningin Wilhelmina Kankerfonds 


internacional 

Diahuebs 9 Maart 2023 
Alemania cauteloso riba reportahenan di atake 
riba tuberia Nord Stream 


(AP) — Minister di De- 
fensa Aleman a expresa 
cuatela ayera pa cu rep- 
portahenan den medio- 
nan di comunicacion cu 
un 
grupo 
pro-Ucrania 
tabata involucra den re- 
menta e tuberianan di gas 
Nord Stream den Lama 
Baltico aña pasa. 


Corant Aleman, Die Zeit y 
canalnan local ARD y SWR 
a reporta diamars cu investi- 
gadornan a logra reconstrui 
en gran parti con a sabotia 


e tuberianan for di Rusia pa 
Alemania riba e anochi di 26 
di september, 2022. 


Citando varios oficial anoni- 
mo, e noticieronan a reporta 
cu cinco homber y un muhe 
a usa un yate contrata pa 
un compania Ucraniano na 
Polonia pa ehecuta e atake. 
Fiscalnan federal Aleman a 
confirma cu a listra e boto na 
januari. 


The New York Times tambe 
a reporta cu oficialnan Meri- 


cano a revisa inteligencia 
sugeriendo cu un grupo pro- 
Ucrania tabata tras di e atak- 
enan. Gobierno Ucraniano 
a rechasa cualkier involucra- 
mento. 


Minister di Defensa Aleman, 
Boris Pistorius a bisa cu el a 
lesa e reportahenan den no- 
ticia “cu gran interes” pero 
a adverti contra conclusion- 
nan pura. El a bisa cu mester 
diferencia si tabata un grupo 
Ucraniano actuando riba or- 
den di Ucrania of sin cono- 


cemento di gobierno. 


Papiando banda di un reunion 
di ministernan di Defensa di 
Union Europeo, Pistorius a 
bisa cu algun experto tambe 
a presenta e posibilidad di un 
operacion asina-yama “false 
flag” di un grupo pretendi- 
endo di ta Ucraniano. 


Contestando si e reporta- 
henan lo por socava sosten 
occidental pa Ucrania, Pis- 
torius a bisa cu e ta preferi di 
responde unabes cu e haya 
informacion confiable. “Cu- 
alkier otro cos ta hipotetico,” 
el a agrega. 


Segun e reportahenan den 
medionan Aleman, e sos- 
pechosonan a usa paspoort- 
nan falso na momento di 
huur e boto, cual a sali for di 
puerto Aleman di Rostock. 
Un capitan, dos buceado, dos 
assistent di buceo y un dokter 
tabata conforma e grupo, se- 
gun ARD. 


Oficina di fiscal federal Ale- 
man a nenga di comenta 
directamente riba e repor- 
tahenan. Pero si a confirma 
cu investigadornan a haci un 
inval dianan 18-20 di januari 
“en conexion cu un huur so- 
spechoso di un boto.” “Tin 
sospecha cu e boto en cues- 


tion por tabata pa transporta 
aparatonan explosivo cu a 
rementa dia 26 di september 
2022 riba e tuberianan Nord 
Stream 1 y Nord Stream 2,” 
e oficina di fiscal a bisa den 
un e-mail na AP. “E identidad 
di esnan cu a comete e acto 
y nan motibonan ta suheto di 
investigacionnan andando,” a 
agrega. “Na e momento aki 
no ta posible pa duna ningun 
declaracion confiable riba es- 
aki, en particular riba e cues- 
tion di control di estado.” 


Vocero di Kremlin, Dmitry 
Peskov ayera a describi e re- 
portahenan noticiero acusan- 
do involucramento Ucra- 
niano den e explosionnan di 
Nord Stream como un ma- 
nipulacion coordina destina 
pa tapa e organisadornan di 
e atake. “E cerebronan tras di 
e atake terorista claramente 
kier distrae atencion,” Peskov 
a bisa den comentarionan pu- 
blica pa agencia noticiero RIA 
Novosti. Presidente Ruso, 
Vladimir Putin y su oficial- 
nan a acusa Merca di e ex- 
plosionnan di e tuberia, cual 
nan ta describi como un atake 
terorista. Peskov a reitera cu 
ta nenga Rusia acceso na evi- 
dencia di e investigacion. El a 
haci un yamado pa un inves- 
tigacion internacional trans- 
parente. 


Hunta nobo pa Disney World di DeSantis ta insinua 
controversia den futuro 


(AP) — E prome reunion 
di e hunta nobo di gobi- 
erno di Walt Disney World 
– remodela pa legislacion 
amplio firma pa gober- 
nador Republicano, Ron 
DeSantis a trata cu e sorto 
di asunto cu cualkier go- 
bierno municipal lo trata: 
yamado pa miho ekipo pa 
bombero, les riba solici- 
tud di documentonan pu- 
blico, y rating di bono. 


Pero e cinco miembro di e 
hunta nombra pa DeSantis a 
insinua ayera riba accionnan 
controversial cu nan por 
tuma den futuro, incluyendo 
prohibicion di restriccionnan 
di Covid-19 na Disney World 
y 
recomenda 
eliminacion 
di dos ciudad cu a keda crea 
despues cu e Legislatura di 
Florida na 1967 a aproba e 
autonomia di e parke resort. 


E hunta tambe a aproba pa 
contrata e mesun bufete le- 
gal cu a conseha e oficina di 
e gobernador pa haci cambio 


na e districto pa yuda inter- 
preta e legislacion nobo. 


Den su mayoria, e miembro- 
nan nobo di e hunta a scu- 
cha den un ballroom di un 
hotel pafo di Disney World 
mientras miembronan di e 
publico y trahadornan di de- 
partamentonan di e districto 


a splica kico nan ta haci. 


Martin Garcia, e presidente 
nobo di e hunta, a bisa cu 
e mayor distincion entre e 
hunta anterior controla pa 
Disney y esun nobo nombra 
pa DeSantis ta bay ta un dis- 
tricto electoral mas amplio 
consistiendo di mas cu un 


solo compania, representan- 
do na su lugar tambe e traha- 
dor y residentenan di comu- 
nidadnan rond di dje. 
“Boso no a eligi nos, pero 
pueblo di Florida a eligi un 
gobernador cu a nombra 
nos,” Garcia a bisa. “Mi ta 
mira cu ta bay tin representa- 
cion hopi mas amplio.” 


E otro miembronan di e 
hunta nobo pa loke a keda 
batisa como e Districto di 
Supervision di Turismo di 
Central Florida ta inclui 
Bridget Ziegler, un miem- 
bro conservador di hunta es- 
colar y esposa di presidente 
di partido Republicano na 
Florida, Christian Ziegler; 
Brian Aungst Jr., un abogado 
y yiu di ex-alcalde Repub- 
licano di Clearwater; Mike 
Sasso, un abogado; y Ron 
Peri, cabesante di ministerio 
The Gathering USA. Nan ta 
reemplasa e hunta cu tabata 
controla pa Disney durante 
e 55 aña anterior cu gobierno 
a opera como e Districto di 
Mehoracion Reedy Creek. 


E cambio nobo ta bay rekeri 
un logo nobo pa reemplasa 
esun bieu cu ta riba 123 ve- 
hiculo, 300 bar’i sushi y e 
mil cobertura di pozo, segun 
administrador di e districto, 
John Classe a bisa e hunta. 


